open-index/open-wikipedia-markdown huggingface dataset:
香港連地島

香港連地島，指香港一啲島，唔再孤懸海面，而係同其他島或者地相連。佢哋可能因爲填海工程，亦可能因爲起海上水塘，而變併入其他陸地。

## 一覽
*香港島
**燈籠洲，因香港島幾廿年填海工程，與填地相連。
*九龍大陸
**昂船洲，因二十世紀九十年代西九龍填海，同葵涌新九龍相連。
**林士石，因紅磡灣填海而沒入填地。
**海峽石，因起啟德機場跑道沒入填地。
**海心島，因土瓜灣填海，同填地相連，有廟宇。
*赤鱲角
**欖洲，因赤鱲角起香港國際機場，沒有填地，視爲赤鱲角部份。
*青衣島
**洲仔，因青衣島填海，同填地相連，視爲青衣島部份。
**牙鷹洲，因青衣島填海，同填地相連，視爲青衣島部份，今仍見其山。
*新界大陸南部
**青洲，因醉酒灣填海，同填地相連，今仍見其山。
**芒洲，因起葵涌貨櫃碼頭填海，沒入填地。
*新界大陸西部
**老鼠洲，因屯門青山灣填海，駁埋三聖墟。
*新界大陸東部
**白沙頭洲、東頭洲同一個無名小島，因船灣淡水湖起水壩，駁到大尾𡰪同伯公咀，同填地相連。
**元洲仔，因大埔填海，同填地相連，今仍見其山，山上有舊理民官屋宇。
**圓洲，因沙田填海，沒入填地。
**佛堂洲，因將軍澳新市鎮填海，同填地相連。
**鐵篸洲，原本係清水灣半島嘅連島沙洲，因將軍澳佛堂澳填海，同填地相連。
**糧船灣洲，以前係香港第四大島，因萬宜水庫起水壩，連埋西貢半島。
**勒加洲，因西貢市填海，沒入填地。

## 睇埋
*香港嘅島
托定咸熱刺足球會

**托定咸熱刺足球會**（），通常就噉叫**熱刺**，坐落喺倫敦，1882年埋班。英格蘭超級足球聯賽成立以來，每屆都有打。

## 榮譽

### 本土
#### 聯賽
* （第 1 級）
** **冠軍（2次）**：1950–51、1960–61
*（第 2 級）
** **冠軍（2次）**：1919–20、1949–50

#### 盃賽
* 英格蘭足總盃
** **冠軍（8次）**：1900–01、1920–21、1960–61、1961–62、1966–67、1980–81、1981–82、1990–91
* 英格蘭聯賽盃
** **冠軍（4次）**：1970–71、1972–73、1998–99、2007–08
* 英格蘭社區盾
** **冠軍（7次、3 次共享）**：1921、1951、1961、1962、1967（共享）、1981（共享）、1991（共享）

### 歐洲
* 歐洲盃賽冠軍盃
** **冠軍（1次）**：1962–63
* 歐霸盃
** **冠軍（3次）**：1971–72、1983–84、2024–25
* 英意聯賽盃
** **冠軍（1次）**：1971

## 球員
最後更新：2025年9月1號


*基斯甸羅美路係隊長


## 合作球會
*  國際體育會
*  
*  聖荷西地震
*  南華

## 參考

## 出面網頁

* 熱刺官方網頁
炎亞綸

**炎亞綸**（；）係台灣男歌手同演員，台灣男子組合飛輪海嘅成員。原名**吳庚霖**，後改名**吳秉孺**。

## 早年生活
炎亞綸喺台灣臺北市出世，阿爸係臺大醫院腎臟科醫師吳明修，阿媽係家庭主婦。妹妹吳旻霈為服裝設計師，畢業於英國伯明翰城市大學時裝設計，參演過飛輪海喺2008年發行嘅《越來越愛》專輯中〈恆星〉MV一角，又曾經為阿哥嘅睡不著音樂會設計服裝。吳旻霈於2014年結婚。

細睫毛濃密纖長，雙眼深邃有神，因為咁經常被質疑有畫眼線。直到詢問家中長輩，先得知自己擁有十六分之一嘅荷蘭血統。

三歲開始學習鋼琴，都接觸網球、長笛、豎琴、繪畫等才藝。為咗拍攝電視劇《給愛麗絲的奇蹟》，炎亞綸學習小提琴。炎亞綸小學時因為阿爸喺耶魯大學工作，住過美國康湼狄格州五年，因為咁擅長英文；由於經常去日本宣傳，都學過一啲日語。

## 參考

## 出面網頁

* 
* 
* 
* 
* 
* 
* 
*
朱古仔

**朱古仔**係香港一個已經冇咗嘅木屋區，位置相當於今日香港城市大學、又一城、又一居同又一村花園嘅範圍。

喺八十年代之前達之路只係去到海棠路為止，又一居嘅位置喺當時係一個山窩，山窩裏面同外面嘅山坡上面都搭咗唔少木屋，而喺九廣鐵路（港鐵東鐵綫）嗰一邊，即今日又一村花園嘅位有唔少菜田，山窩嘅出口喺瑪利諾神父教會學校後面，因為喺大坑東第二號遊樂場中間曾經有一條明渠，由馬利諾神父教會學校同又一居第二十六之間流出，以前南山邨嘅居民要去又一村，就要喺呢條明渠則邊入去朱牯仔，去到海棠路嘅海棠苑後面，轉左就可以去到達之路，轉右就可以去到玫瑰路。

喺桃源街遊樂場以前係一片菜田，嗰道有一條明渠流入去信義會中英文幼稚園前面嘅馬路，之後就再流入喺大坑東第二號遊樂場嗰條明渠，而桃源街只係去到香島中學門口為止，菜田就係喺桃源街同明渠之間，喺信義會中英文幼稚園則邊有一條小路，沿住呢條明渠一直走，經過菜田後，明渠同小路就穿過一條又高又黑嘅峽谷，呢個峽谷就係喺依家達之路下面，走出峽谷後，再直行橫過鐵路，就可以去到九龍塘，而條明渠就係沿住鐵路，由筆架山流落嚟。

朱牯仔最先被清拆嘅部份係今日香港城市大學教學樓第一期嘅範圍，大概喺七十年代初期，因為嗰個範圍被用作興建地鐵觀塘線嘅工地，當觀塘線起好後就一直空置，嗰道曾經有一間大同中學。到咗七十年代尾，今日香港城市大學教學樓第二期，即教學樓紫區嘅範圍，又拆埋。無綫電視劇神劍魔刀（1986）部份外影喺呢道拍攝，不過套劇未拍完，香港城市大學就開始起。

到咗八十年代初，今日又一村花園同桃源街遊樂場嘅範圍就拆咗，大坑都唔見埋，達之路就伸延到今日生產力大樓嘅位置。

朱古仔喺1985年火燭過，災場範圍大概係馬利諾神父教會學校後面嘅山窩，場火大概喺入黑後起，火勢好猛，重係咁爆石油氣，最後摧毀咗成條木屋區，得番向住香島中學嗰邊山坡嘅幾間木屋；至於啲受影響嘅居民，就搬咗入山景邨、富善邨同祥華邨。到咗九十年代初，成個山窩俾人剷平，起咗又一居。

## 註

## 出面網頁
*房委會的行動小組委員視察朱牯仔寮屋區火災場
*九龍仔街坊惨痛回憶 1954-07-22 日之火災 - Childhood 童年往事/懷舊/集體回憶 - Xocat Forum 討論區
*位於朱古仔上面的小西湖
*桃源街
*八十年代以前嘅朱古仔同又一村
*大同中學原址為香港城市大學
*1970年代嘅大坑西邨（左下）同大坑東邨舊貌，前排第一座七層大廈就係依家嘅2C巴士站，七層大廈後面山嘅山頭，就係依家嘅又一村。
吳作棟

**吳作棟**（Goh Chok Tong；）係第二任星加坡總理（1990年11月28號－2004年8月12號）。
亞洲奧林匹克理事會

**亞洲奧林匹克理事會**（**O**lympic **C**ouncil of **A**sia；英文縮寫**OCA**），簡稱**亞奧理事會**，總部位於科威特，係國際奧委會授權，管理亞洲地區嘅奧運會、洲際賽事同埋國際體育賽事，並且負責亞洲地區奧運嘅發展同將佢嘅精神發揚光大嘅機構，重負責解決亞洲國家、地區之間或同其他非亞洲國家、地區之間發生嘅體育糾紛。

亞洲奧林匹克理事會嘅宗旨係：促進亞洲體育運動嘅發展。亞洲奧林匹克理事會現時擁有45個成員，佢哋主辦嘅最大活動係每4年一屆嘅亞洲運動會。為咗提高亞洲人嘅體育水平同提供更多嘅較量機會，亞奧理事會除設立亞運會之外，亦設立咗亞洲冬季運動會同埋亞洲沙灘運動會，令區內有更豐富嘅體育交流活動。

## 歷史
亞奧理事會嘅前身係1949年2月13號喺印度新德里成立嘅**亞洲業餘體育聯合會**，後來改名做**亞洲運動會聯合會**，總部設响科威特。1981年11月26號同1982年11月16號，**亞洲運動會聯合會**先後舉行兩次會議，決定將亞洲運動會聯合會改名做**亞洲奧林匹克理事會**。

### 大事記
* 1949年3月13號，亞洲運動會聯合會响印度新德里成立。
* 1981年11月26號成立，亞洲運動會聯合會改名，總部設喺科威特。
* 1992年4月，亞奧理事會接納中亞五國哈薩克、吉爾吉斯、塔吉克、土庫曼同烏茲別克為會員國。

## 會徽
第一代會徽係採用亞奧理事會會徽到2006年亞洲運動會。會徽中間嘅太陽代表亞洲運動嘅發展同埋推廣。上面係奧運五環，而在下面寫上「Ever Onward」；而响會徽下面就寫咗「Olympic Council of Asia」嘅字樣。

第二代會徽2006年12月2號喺多哈亞運會舉行期間公佈。新會徽中間係一輪太陽，太陽上面盤繞一條龍，下面環繞一隻鷹。代表亞洲嘅團結。而會徽下面有國際奧委會嘅會徽同「Olympic Council of Asia」字樣。新會徽即日開始用，但係响首個使用新會徽嘅運動會係2007年亞洲室內運動會。12月底，亞奧理事會嘅官方網頁已逐步換上新會徽。

## 亞奧理事會成員

;東亞地區
* 
* 
* 
*  
* 
* 
* 
* 

;東南亞地區
* 
* 
* 
* 
* 
* 
* 
* 
* 
* 
* 

;南亞地區
* 
* 
* 
* 
* 
* 
* 
* 

;中亞地區
* 
* 
* 
* 
* 

;西亞地區
* 
* 
* 
* 
* 
* 
* 
* 
* 
* 
* 
* 
* 

### 會員資格
# 必須具有真正嘅獨立自主性、能夠抵制一切來自政治、經濟、宗教方面嘅壓力。
# 擁有參加亞運會項目嘅全國或地區單項體育組織。
# 擁有處理本國或地區一切有關亞運會事務嘅權力機構。

### 會員申請程序
# 將申請報告遞交亞奧理事會主席
# 主席審閱後提交執行委員會討論
# 執行委員會通過後交代表大會表決

## 組成機構
* 亞奧理事會代表大會
* 執行委員會（由主席、副主席、秘書長、司庫同每個小組委員會嘅主席共23人組成）
* 主席

### 歷屆主席
* 法赫德親王（科威特）
* 史克·阿密發哈·沙巴（科威特）

## 註


## 出面網頁
* 亞奧理事會官方網站
諾士佛臺

**諾士佛臺**（**Knutsford Terrace**）係九龍尖沙咀嘅一條街，喺香港天文台側邊嘅山仔上，由天文台道頭開始到諾士佛階，以特色酒吧同埋餐廳出名，號「九龍蘭桂坊」。條街又高又隱蔽；成條街都係行人路，擺咗酒吧同餐廳嘅枱櫈。諾士佛臺同諾士佛階亦叫做諾士佛區。

諾士佛臺有唔少有異國風情嘅餐廳，供應包括土耳其、俄羅斯、西班牙、日本嘅特色菜。入夜之後到凌晨時份好旺，同香港島嘅蘇豪區及蘭桂坊相似，但係同蘭桂坊部分酒吧比，就相對本地啲，更加啱大眾去。諾士佛臺側邊嘅諾士佛階亦有唔少特色餐廳，又有樓梯接去美麗華商場。

諾士佛臺喺19世紀尾，有16座嘅歐洲式別墅仔起喺度。20世紀中後期，威靈頓書院 (Wellington College) 同格致書院 (Mansfield College)都喺呢度起分校，兩棟高樓幾乎拍埋咁滯。

諾士佛呢個名來自英國柴郡諾士佛鎮。

## 交通
*港鐵尖沙咀站

## 參考資料

## 出面網頁

*康樂及文化事務署古物古蹟辦事處嘅尖沙咀諾士佛臺歷史建築研究
大會堂公共圖書館

**大會堂公共圖書館**（）係一間喺中環香港大會堂嘅公共圖書館，喺香港大會堂高座入面，1962年3月啟用。圖書館嘅設備完善，畀市民好多類型嘅借書服務。圖書館而家由香港康樂及文化事務署管理。1976年加咗音響圖書館，嚮2003年大會堂公共圖書館重新裝修同擴建參考圖書館。

大會堂公共圖書館係香港戰後第一間公共圖書館。雖然18世紀後期至19世紀早期，香港匯豐銀行總行大廈現址隔離嘅舊香港大會堂同樣整咗一間圖書館，由香港嘅英資集團出錢搞，但華人用呢間圖書館有好多限制。隨住華人地位嘅提升，新大會堂嘅圖書館，先爭取到有而家平等嘅狀況。

以前班後生，好鍾意去大會堂公共圖書館睇書，大多數係知識分子。所以去大會堂公共圖書館同埋中環天星碼頭，係香港唔少市民嘅集體回憶。

喺香港中央圖書館嚮2001年成立之前，大會堂公共圖書館係香港公共圖書館的總部。大會堂公共圖書館成立開頭得2萬本書，開館之後頭一個月就發出咗一萬張借書證，每人每次只可以借1本書，而兩個市政局時期嘅參考圖書館已經嚮2003下半年重組成工商業圖書館，另5字樓變咗基本法圖書館。

## 設施樓層


File:HK Central City Hall Basic Law Library.JPG|香港大會堂高座5樓
File:HK Central City Hall Public Library 10th Floor Reference Library 1.JPG|參考圖書館
File:HK Central City Hall Public Library 3rd Floor Adult Library LCD Desktop PC.JPG|電腦上網學習


## 現象
因為大會堂公共圖書館無學生自修室，所以中西區嘅學生同自修生無得揀，被迫用下面各層圖書館嘅位置，嚮考試季節尤其顯著：
* 基本法圖書館
* 參考圖書館
* 報刊閱讀室
* 創造力及創新資源中心
* 電腦資訊中心

## 參攷




## 睇埋
*康樂及文化事務署
*香港公共圖書館

## 出面網頁

*大會堂公共圖書館
天恩商場

**天恩商場**係香港房屋署起嘅一個商場，喺元朗區天水圍新市鎮北面嘅天恩邨。

## 樓層
**G樓：商店、天恩邨公共運輸交匯處（巴士站、的士站、小巴站）、天恩冷氣街市
**1樓（連接兩條天橋）：商店、露天平台（設有吸煙區）、保安控制室、一間幼稚園（天恩幼兒學校）
**2樓（天台）：兩間幼稚園（熊定嘉幼稚園、陳震夏幼稚園）、球場

## 出面網頁

*房委會: 天恩商場
*天恩商場 (堅毅忍者．障殘人士國際互助協會)
*香港中文大學校友會聯會陳震夏幼稚園
*元朗東莞同鄉會熊定嘉幼稚園
*天恩幼兒學校
偷車

**偷車**係偷或者意圖偷車嘅罪，偷嘅可以係私家車同單車之類。

偷車賊偷車嚟自用或者賣錢。集團式偷車目的係「拆骨」賣錢，多數係有市場有買家要先，至去有目標咁偷，所以差人都會埋伏睇緊最有可能俾賊偷嘅車。

因為有偷車風險，所以先至有車輛失竊保險，又有衍生出車輛防盜呢一行，市場唔細，防盜方法都有好多種，包括警鐘、車軑鎖、全球定位系統（GPS）咁。
偷嘢

**偷嘢**（），係鬼鬼鼠鼠，仲未問過人就將人哋私有財產據為已有。偷係鬼鼠，同夾硬搶唔同，不過都係唔道德行為，甚至係種犯罪。偷嘢嘅人嗌做賊。

## 犯罪成因
* 細路仔唔知攞人嘢要問准人，如果唔係就嗌做偷，自細家長學校冇教。
* 明知唔好，不過真係幾日冇嘢落肚，好口渴好肚餓，有嘢食咗先算。
* 貪心
* 俠盜精神
* 反社會人格
* 以為同對方玩吓
* 插贓嫁禍
* 壞朋輩學英雄
* 食咗藥精神異常，唔知偷咗嘢

## 例子
*鼓吹盜版方面，都算偷嘢嘅一種。因為盜版參與者偷咗私有制下，個人嘅知識產權。
*實店高賣、遊戲度「偷虛寶」，甚至自把自為用咗第啲人身份等唔同嘅方式都係偷嘢。

## 防止方法
*公德教育
*全面執法、立啲阻嚇性刑罰
*加強自身保護

## 參考
天星小輪

**天星小輪**係香港歷史悠久嘅渡海小輪公司，喺維多利亞港兩岸服務，由香港島來往九龍。

天星小輪係旅客遊覽維多利亞港最好嘅方法，近年更俾國家地理旅遊雜誌寫係「人生50個必到景點」之一，同埋俾美國旅遊作家協會（Society of American Travel Writers）選做「全球十大最精彩渡輪遊」嘅第一。

## 而家嘅航線
### 收費
收費以港元計算，由2012年6月24號起生效：

*65歲以上人士出示長者咭或香港身份證可以免費搭船；由2012年6月24號起，長者用長者八達通亦都可以免費搭船。
*殘疾人士一定要出示殘疾人士登記證先可以有搭船優惠，而用「殘疾人士身分」個人八達通卡嘅殘疾人士會收成人船費。

政府批准天星小輪嚮2008年4月1號開始，成人票價由$5.3元加到$6。天星小輪話，中環天星碼頭搬咗之後，客量跌咗15%。

由2009年3月29號起，批准天星小輪（尖沙咀↔中環／灣仔）加價。

### 時間表
#### [[尖沙咀天星碼頭|尖沙咀]]－[[中環天星碼頭|中環]]

#### [[尖沙咀天星碼頭|尖沙咀]]－[[灣仔碼頭|灣仔]]

## 歷史

### 戰前發展
大約嚮1888年（另一講法係1871年），一位波斯拜火教（即祆教）教徒Dorabujee Naorojee Mithaiwala開咗**九龍渡海小輪公司**來往尖沙咀同中環。1898年，九龍倉集團收購九龍渡海小輪公司，並改名做「天星小輪公司」。

天星小輪開嗰陣，只係得5艘燒煤炭發動嘅單層船隻。嗰時渡輪班次係40分鐘一班，穿梭中環同尖沙咀，船費係每人港幣5仙（HK$0.05）。

1904年，天星小輪嚮當時嘅九龍角（家下尖沙咀天星碼頭及海運大廈一帶）起新嘅天星碼頭，到1906年4月1號起好。同年9月18號，九龍角天星碼頭俾颱風吹壞左，到1911年先重新恢復。

1916年，近尖沙咀天星碼頭嘅尖沙咀火車站起好，令乘客量大幅上升。

1918年，用燃燒煤塊製造蒸氣來郁嘅機動輪船正式啟用，被叫做「過海火船」。自此，各小輪嘅命名都以「星」字編排。

1920年初，買到由黃埔船塢製造兼自己設計嘅5艘單層小輪船，合共可載286人。

1924年、1926年及1928年，陸續增加5艘可載555人嘅雙層小輪船。

1933年，天星小輪攞到來往尖沙咀至中環航線嘅專營權。同年，天星小輪引入佢第一艘用「電星」命名嘅柴油內燃機輪船。

第二次世界大戰期間，日本嚮1941年攻打香港，儘管戰情嚴重，機槍及砲彈聲係咁響，天星小輪仍決定將渡輪服務維持到12月12號朝早10點正，喺英軍嘅控制下，疏散仲喺九龍半島嘅難民，軍隊同要員。之後，天星小輪嘅服務停咗三年零八個月，係成立以來最長嘅停頓。受戰火影響，電星號、北星號俾日軍打沉，而天星號、午星號、夜星號亦沉沒喺大海中。

至1949年，天星小輪恢復到6艘小輪航行。

### 戰後發展
1966年4月，天星小輪因將頭等船費加價5仙（由2毫加到2毫5仙），事件引起市政局民選議員葉錫恩嘅關注同蘇守忠等嘅絕食抗議，之後更觸發九龍區嘅騷亂同暴動，當時嘅紅磡渡輪服務亦一度被逼中斷，事件去到4月10號先告一段落，之後叫做天星小輪加價事件。

1967年5月，由於發生六七暴動，港島北岸實施宵禁，所有渡輪服務暫停。後嚟，中環至尖沙咀航線喺同年6月恢復有限度服務，但係中環至紅磡航線就一直停航，直至1975年11月配合紅磡火車站開業先至重新提供服務。

1972年、1979年、1989年、1997年，香港三條海底隧道及地鐵分別啟用。天星小輪雖然面對過海隧道巴士同地鐵加入競爭，但仍憑佢相對低廉嘅收費同唔使塞車嘅優勢，每日仍吸引超過70000名乘客搭。

1998年，天星小輪有限公司成立100周年紀念，當時嘅郵政署亦為此發行紀念郵票。

1999年4月1號，天星小輪接辦原本由油蔴地小輪經營嘅紅磡至灣仔航線。

2003年開辦叫做「天星維港遊」嘅海上遊；遊客可搭仿照1920年代設計嘅天星小輪「輝星號」暢遊維多利亞港。

2005年6月8號，政府撥款2.7億元將尖沙咀天星碼頭隔離嘅巴士總站搬去尖東永安廣場隔離嘅新交通交匯處，預計2009年落成啟用，而原址就改成廣場。但直至2011年3月，天星碼頭巴士總站重有巴士做總站。

2006年11月12號，往返中環嘅渡輪服務由本來嘅愛丁堡廣場碼頭改去中環碼頭7號同8號碼頭，受影響嘅包括中環↔尖沙咀、中環↔紅磡渡輪服務同天星維港遊嘅渡輪服務。

2011年3月31號，由於長期虧蝕，天星碼頭最後一日提供紅磡至灣仔以及紅磡至中環兩條航線，之後兩條航線因為冇人接而停航。

### 保留舊中環天星碼頭事件

2006年尾，服務49年嘅愛丁堡廣場碼頭俾香港特區政府收番，引發一連串示威、靜坐等抗議事件。最後房屋及規劃地政局局長孫明揚堅持拆，之後碼頭俾圍板封鎖，之後拆埋，而被受關注嘅鐘樓部分就棄置喺屯門堆填區，當中更搞到香港立法會休會辯論，同埋令行政長官曾蔭權嘅民望一度下跌。2006年11月12號，由尖沙咀往返中環嘅渡輪服務由本來嘅愛丁堡廣場碼頭改為中環七號碼頭。

## 近代船隊
天星小輪屬下船隻，個名都有「星」字，現時船隊就由12艘燒柴油嘅內燃機雙層船隻組成。嚮1989年加入服務嘅最新船隻「金星」和「世星」，載客量係762人（包括下層企位），其餘船隻就載客552人。天星小輪已經喺所有小輪上層嘅頭、尾端船艙，裝咗冷氣。

### 翻新改裝船隊

### 新建船隊

### 租借船隊（全數已退租）

## 睇埋
*尖沙咀天星碼頭
*紅磡天星碼頭
*中環天星碼頭
*灣仔天星碼頭


File:Starferrypier_1920.jpg|1920年代嘅尖沙咀天星碼頭
File:Tsim Sha Tsui Ferry Pier.jpg|現時嘅尖沙咀天星碼頭
File:第二代中環天星碼頭（1912年-1957年）.PNG|第2代中環天星碼頭（1912年—1957年）
File:Hkstarferry.jpg|第3代中環天星碼頭（1958年—2006年11月）


## 參攷


*消失中的天星碼頭，電子明周


## 出面網頁

*天星小輪網址
巢鵬飛

**巢鵬飛**（**Chao Pengfei**，）係中國足球員，打前鋒。佢喺遼寧出世，曾經入選中國青年軍，2005年以外援身份參加香港甲組足球聯賽，而家效力晨曦。

## 球員生涯
出身自中超球隊大連實德青年軍，曾經入選中國青年軍，2005年以借去香港甲組足球聯賽隊公民。2007年轉會愉園。

2008年11月入選香港足球代表隊，2009年1月1號上陣省港盃。2009年1月14號對印度嘅熱身賽係第一場國際賽。

2009年夏天，因愉園改組青春班，巢鵬飛上山加盟南華。

2009年8月27號高雄2010年東亞足球錦標賽預賽，最後一輪對關島，第一次喺國際賽入波就連中三元，幫香港隊大勝12—0。

2009年入選香港U23參加喺香港舉行嘅東亞運動會足球賽，全部4場賽事都係正選，係香港歷史性奪得國際綜合運動會金牌嘅功臣之一。

巢鵬飛效力南華一季，大部分時間都屈居後備，而佢話想有多啲上陣機會，所以約滿後離開南華，加盟另一支香港甲組足球聯賽球隊晨曦。

## 統計
*計到2009年8月30號*

### 國際賽
#### 香港
:*計到[[2010年]][[3月3號]]*

#### 香港U23
:*計到2009年12月12號*

## 榮譽
;香港隊	
* 2009年東亞運動會足球項目金牌

## 參考資料

## 出面網頁

* 
* 香港足球總會網頁球員資料
寶鄉街

**寶鄉街**（）係香港嘅一條街，喺大埔市區入面。佢同廣福道一橫一直，係舊市區嘅大街。北面駁住寶鄉橋，過林村河去新市鎮同大埔舊墟。南面去到港鐵嘅火車軌下。

寶鄉街北起寶鄉橋，直去駁安祥路，橫駁大埔太和路。由北而下，東有寶湖道，西有普益街。跟住橫過廣福道，再落東有寶鄉坊，西有懷仁街、南盛街同懷義街，再落東有鄉事會街，到尾東駁寶鄉里，火車軌邊。

沿往比較顯眼嘅樓，有近寶鄉橋嘅六鄉學習園地同大埔黃少清診所，同近火車路嘅大埔鄉事委員會寫字樓同埋大埔社區中心。
兩隻山羊要過橋

**兩隻山羊要過橋**係一首普通話兒歌，歌詞話河東河西各一隻山羊想過河，喺橋上相遇，叫對方讓路，爭議不斷，甚至打交，終於掉落河。故事好似話，做事要和諧，就會好好多。

## 參考
*兒歌：《兩隻山羊要過橋》
寶鄉橋

**寶鄉橋**（英文）係香港一橋，喺大埔市區林村河上，呈南北向。條橋主要行車，兩邊可以行人。寶鄉橋駁埋林村河兩岸，一邊駁住大埔墟寶鄉街，另一邊駁住大埔舊墟大埔太和路同安祥路交界。由於佢喺正大埔新市鎮中心，所以絕大部份巴士小巴，都經寶鄉橋穿梳兩岸。橋上面，北行有巴士站同小巴站，而南行有小巴站。

## 地理
寶鄉橋個位，原本係大埔，靠近林村河口，後尾填海，水道拉長，所以兩岸，都係新填地。橫過林村河兩岸，橋下林村河水道，係人工，直筆甩。水道兩邊有行人路。橋南岸係大埔墟，橋北岸係大埔舊墟，同埋對出新填地嘅大埔中心一帶。橋南端東面係大埔黃少清診所，西面係六鄉學習園地，即係舊時六鄉公立學校。北端東北係大埔文娛中心，西北係大埔舊墟公立學校。

## 史
寶鄉橋係香港政府起大埔新市鎮後起嘅，接替廣福橋做過河行車橋，而廣福橋重建做行人橋。

## 構造
寶鄉橋有八支橋墩，兩支一組，分佈兩岸，支撐住條橋。橋底有幾條管，輸送兩岸。
超短裙

**迷你裙**，又叫**超短裙**，係裙嘅一種，一般長度係膝頭10厘米以上，1960到70年代開始流行嘅風格。

## 睇埋
*熱褲

## 出面網頁
* 林行止: 經濟同迷你裙嘅關係
娛樂

**娛樂**係畀人消遣嘅活動。娛樂有被動同主動，被動嘅，好似睇戲同埋睇劇；主動嘅，好似打波或者打機。而一啲個人活動好似睇書，或者練樂器就叫做興趣。

提供娛樂嘅媒體就叫娛樂圈。娛樂其實有好多種，好似有戲院、話劇、運動、遊戲同埋社交舞。另外，小丑或者卡通就主要係畀細路，不過有時大人都會覺得好正。

娛樂呢樣嘢同開心大笑已經畀人扣埋一嚿，所以而家啲人一提起娛樂就諗起玩得開心同捧腹大笑。但係其實好多娛樂都有佢哋嘅正經目的㗎，好似儀式、慶祝活動、宗教節日或者諷刺作品咁。所以，睇落似係娛樂嘅嘢，都可能係令人增長見識或者醒目啲嘅方法。

娛樂最緊要嘅就係觀眾啦，佢將私人消遣或者hea嘅活動變成娛樂。觀眾可能係企喺度睇嘅角色，好似睇戲劇、歌劇、電視節目或者電影嗰啲人咁；又或者觀眾係落場玩嘅角色，好似玩遊戲嗰陣時，玩家同觀眾嘅身份可以成日調轉。娛樂可以係公開或者私人嘅，可以係正式、有劇本嘅表演，好似劇場或者音樂會咁；又可以係冇劇本、即興嘅，好似細路仔玩遊戲咁。好多種娛樂都已經存在咗幾百年，跟住文化、科技同埋潮流嘅改變而轉變，好似舞台魔術咁。電影同埋電子遊戲雖然用咗新啲嘅媒介，但係都仲係繼續講故仔、演戲同埋播音樂。專門搞音樂、電影或者舞蹈嘅節日可以畀觀眾連續幾日都high爆。

有啲娛樂，例如公開處決，而家喺大多數國家都已經係犯法㗎喇。一啲活動，好似劍擊或者射箭，以前用嚟打獵或者打仗嘅，而家變咗畀人睇嘅運動。同樣道理，其他活動，好似煮飯，而家變咗專業人士之間嘅表演，搞到成個全球性比賽咁，仲要喺電視播出嚟娛樂觀眾添。一班人或者一個人覺得好好玩嘅嘢，第二啲人可能覺得係辛苦工作或者殘忍嘅行為。

我哋熟悉嘅娛樂形式都有能力跨越唔同媒介，仲show咗好似冇限嘅創意重組潛力。呢樣嘢保證咗好多主題、影像同埋結構可以一路傳落去，歷久不衰。

## 詞源
「Entertainment」呢個詞嘅源頭係嚟自拉丁文，喺15世紀末期出現喺歐洲。嗰陣時佢嘅意思係指財務上面將遺產嘅一部分轉移俾自己嘅行為。之後，人哋就將呢個詞擴展到形容轉移重要嘢嘅行為，再到形容將人嘅注意力從重要嘢度轉移開嘅嘢。慢慢咁，佢就同快樂嘅概念掛鈎，再之後就同消閒有關。

## 哲學睇法
喺1662年，法國哲學家布萊茲·帕斯卡提出咗一個關於娛樂嘅哲學睇法，喺1670年發表喺《思想錄》入面。佢嘅睇法就係人需要分心同轉移注意力，所以娛樂對人嚟講係必要嘅。娛樂係人轉移自己注意力，唔去諗自己真正嘅本質 - 即係一個可憐同會死嘅生物。因為人一旦冇嘢做就會感到無聊，而無聊會令人發現自己嘅空虛同內在嘅虛無，所以人寧願透過各種活動（無論高尚定低級，帕斯卡都將佢哋歸為同一概念）嚟娛樂自己，唔去面對自己嘅真實處境。因此，娛樂同人類嘅處境係分唔開：正因為人係有限同本質上不完整嘅生物，所以娛樂就成為咗人嘅必需品。呢個係一種唔去面對自己真相，特別係自己會死呢個事實嘅方法： (《思想錄》, Laf. 133)。

根據布萊茲·帕斯卡嘅睇法，所有人都會尋求娛樂，無論係國王定係朝臣，士兵定係農夫，因為佢哋都係人類。因為咁，帕斯卡冇喺道德上譴責娛樂，仲承認佢嘅有效性： (《思想錄》, Laf. 101)。所以，係「半桶水」嘅學者先至會譴責同睇唔起平民嘅娛樂。相反，真正明白人類處境嘅人只會承認娛樂係一種有效嘅方法，可以令人唔會成世都喺度諗自己同自己嘅本質空虛。不過，仲有更高層次嘅考慮：就係基督教哲學家嘅睇法，佢哋認為真正面對自己存在真相嘅方法唔係揀娛樂，而係承認上帝嘅全能。對於作為基督徒嘅帕斯卡嚟講，體驗無聊同思考人類處境最後應該令人認識同敬拜上帝。

## 細路仔

細路仔主要嘅娛樂活動就係玩，呢樣嘢對佢哋嘅成長同學習都非常重要。大人都可以提供或者教佢哋一啲吸引佢哋嘅娛樂活動，例如木偶戲、小丑表演、啞劇同埋卡通等等。呢啲嘢大人通常都鍾意。

細路仔成日都喺度玩緊。玩對細路仔嚟講唔單止係一種娛樂，仲可以幫助佢哋嘅身心發展。畫家老彼得·勃魯蓋爾喺1560年完成咗佢嘅畫作《》，呢幅係一幅展示細路仔玩嘅內容嘅著名油畫。根據畫作展示嘅內容，大概可以知道嗰個年代啲細路仔玩緊乜嘢遊戲。其中有啲遊戲，例如彈珠、捉迷藏、吹肥皂泡仲有騎膊馬等等，一直玩到而家。

大多數娛樂經過部分調整，都可以更適應細路仔嘅需求，符合佢哋嘅興趣。自20世紀以嚟，人哋認為細路仔嘅心理發育分為唔同階段，而且佢哋嘅能力同大人係唔同嘅。呢種認識始於斯坦利·霍爾，讓·皮亞傑就對佢進行咗更深入嘅研究同發展。霍爾"推崇將對發展理論嘅研究同心理學實驗室嘅建立聯繫起嚟"， 雖然成日都有人批評霍爾嘅學說同理論，但佢嘅學說同理論喺心理學領域仲係佔有重要嘅地位；皮亞傑"發現認知發展嘅過程同生理發展嘅過程有相似性"。 基於呢類心理學研究得出嘅理論，人哋開始專門為細路仔受眾創作故事同活動，應用喺書籍、電影，以及電子遊戲入面。喺數碼娛樂日益興起嘅背景下，一啲國家對細路仔心理發展嘅特殊需求做出咗回應，制定咗諸如電視分級制度嘅相關行業標準，以便更好噉引導大眾同娛樂產業。

喺21世紀，同大人嘅網絡產品一樣，好多網上娛樂對細路仔嚟講都係觸手可及。呢個同以前嘅時代相比有好大嘅改變。細路仔喺室內面對螢幕嘅玩耍時間變長咗，喺室外接觸大自然嘅時間變少咗，呢啲現象引嚟咗人哋對網絡娛樂嘅批評，人哋認為網絡娛樂對細路仔想像力嘅培養，大人認知，以及心理健康都有負面影響。

## 安全問題

有啲娛樂活動，好似大型節日（唔論係宗教節日定係文化傳統節日），音樂會，俱樂部，派對同慶祝活動，都會有好多人參與。由最早嘅時代開始，娛樂場所嘅人群就會面臨危險，特別係喺娛樂消費酒精等毒物嘅時候。例如，古希臘人有，而羅馬人就有農神節。過度同人潮嘅後果可能會導致違反社會行為規範，有時仲會造成傷害甚至死亡，例如喺阿爾塔蒙特自由音樂會，一個室外搖滾音樂節發生嘅意外。夜總會發生嘅嚴重事件包括因踩踏事故造成嘅傷亡；恐怖襲擊，例如針對夜總會嘅2002年巴厘島爆炸案；火災都需要特別注意。喺羅德島夜總會大火發生之後，喺美國進行嘅調查表明，從早期事件（例如）獲得嘅"關於夜總會消防安全"嘅經驗教訓唔一定會導致持續有效嘅改變。防止呢類事件嘅努力包括委任專業人士，例如中世紀嘅，或者喺近代，控制進入人群流量嘅工作人員；同埋不斷完善例如建築安全等相關標準。旅遊業而家認為娛樂場所嘅安全保護係一項重要嘅管理工作。

## 形式
* 睇卡通片
* 睇戲
* 睇劇
* 聽棟篤笑
* 睇笑片
* 睇漫畫
* 跳舞
* 聽歌
* 玩遊戲
* 聽演唱會
* 聽演講
* 魔術
* 睇電視
* 聽收音機
* 做運動
* 講故
* 打機

## 參考
Percy Jackson & the Olympians

**Percy Jackson & the Olympians**，臺灣名**波西傑克森**，係美國作家Rick Riordan嘅系列奇幻文學作品，成個系列一共有五集，已被翻譯成全球三十個語言嘅版本，係世界暢銷嘅小說系列，亦係美國總統奧巴馬推薦嘅作品，呢個系列俾人話係繼Harry Potter之後，好多次被人改編嘅經典奇幻文學。

系列講述一個叫Percy Jackson嘅男仔，佢本來係一個天生就患有過動同閱讀障礙嘅人，後來佢俾人發現原來係古希臘眾神其中之一嘅波塞冬同凡人Sally Jackson生出嚟嘅仔，之後佢就同佢個朋友，實際上係一個羊男，叫Grover Underwood嘅男仔去咗一個叫Camp Half-Blood嘅地方，響裏面識咗個由雅典娜生出嚟叫Annabeth Chase嘅女仔同由荷米斯生出嚟叫Luke Castellan嘅男仔，之後佢哋就展開咗一連串嘅大冒險…

## 出版作品
### Percy Jackson系列
# 神火之賊 ISBN 978-957-32-6435-4
# 妖魔之海 ISBN 978-957-32-6474-3
# 泰坦魔咒 ISBN 978-957-32-6506-1
# 迷宮戰場 ISBN 978-957-32-6546-7
# 終極天神 ISBN 978-957-32-6595-5

### Percy Jackson系列續集：The Heroes of Olympus（臺灣名「混血營英雄」）
# 迷路英雄 ISBN 978-957-32-6804-8
# 海神之子 ISBN 978-957-32-7007-2
# 智慧印記 ISBN 978-957-32-7203-8
# 冥王之府 ISBN 978-957-32-7446-9
# 奧林匹克斯之血 (U.S Version only)

## 出版商
*：遠流出版事業股份有限公司
*：Disney Hyperion
*：Puffin Books

## 睇埋
*希臘神話

## 出面網頁
* Percy Jackson & the Olympians官方網站
* Percy Jackson & the Olympians電影官方網站
* Rick Riordan個人網站
劉美詩

**劉美詩**（）係香港康泰旅行社前總經理同公司發言人。佢經常接受傳媒訪問有關香港人外遊事務。

劉美詩喺康泰做咗三十幾年，經歷過911事件、沙士、南亞海嘯、泰國政變、豬流感危機同馬尼拉人質事件。

## 參考
菲律賓特警

**菲律賓特警**又叫**特種武器及戰術部隊**（，縮寫：**SWAT**），係隸屬菲律賓國家警察各個警區嘅特種警察部隊。當中2010年因為馬尼拉警區特種武器及戰術部隊喺處理馬尼拉人質事件上手法拙劣，導致喺國際上被廣泛報導同受到關注。

呢個部隊並唔係（Special Action Force，SAF），SAF係菲律賓國家級特種警察部隊，擁有相對精良武器裝備同更加優秀人員質素，成日派去菲律賓南部地區清剿莫洛伊斯蘭解放陣線同阿布沙耶夫等恐怖組織。而SAF亦只會喺發生好嚴重罪案同恐襲威脅時先會出動。

## 組織
特種武器及戰術部隊參考美國同名特種武器和戰術部隊嘅編制而組織，每個警區編制大約有20至40名人員，下設小隊，每小隊由8名人員所組成，各具專長，包括通訊、處理爆炸品同狙擊等。

## 爭議
菲律賓特警因為2010年8月23號嘅馬尼拉人質事件而令到更多人認識，當中有香港人甚至叫佢哋做「冇種特警」同「無能菲律賓特種部隊」，因為佢哋覺得菲律賓特警喺呢件事攞人質嘅命仔嚟搞飛，當挾持事件係個遊戲。根據CNN嘅報導，喺馬尼拉人質事件入面，證實有三名香港人畀馬尼拉警方敲爛車窗玻璃嗰時，一名靠窗位置嘅人質被直接敲死。菲律賓特警喺呢件事上面表現差劣，處理手法廣泛咁引起世界各個國家同地區嘅警察同軍事機構關注，成為咗全球反恐演習嘅負面教材，事後部份單位不約而同咁展示咗以挾持旅遊巴為題材嘅人質拯救演習。

## 參考
黎剎公園

**黎剎公園**（）係菲律賓一個公園，嚮馬尼拉市中心，羅哈斯大道（）邊，附近係馬尼拉灣。紀念菲律賓國父黎剎，西班牙統治時期佢嚮呢處被殺。

## 設施
*噴水池
*荷西黎剎銅像
*人工水池
*菲律賓群島模型
*植物公園

## 睇埋
*馬尼拉人質事件

## 出面網頁

*黎剎公園
莫斯科歌劇院脅持事件

**莫斯科歌劇院脅持事件**係2002年喺莫斯科發生嘅一次恐怖活動。

10月23號，四十幾個車臣綁匪闖入莫斯科東南區莫斯科軸承廠文化宮大樓劇院（House of Culture (DK) of State Ball-Bearing Plant），挾持在場七百幾個觀眾、百幾個演員同工作人員做人質，要求俄羅斯7日內退兵。10月26號軍警強攻將車臣綁匪消滅，以百幾個人質死傷告終。

## 流行文化
電影天能嘅開場就係向呢次事件致意。

## 出面網頁
*  Nord-Ost.org
* In quotes: Moscow hostage crisis, BBC News, 25 October 2002
* Moscow hostage crisis: timeline, BBC News, 26 October 2002
* The Hostage Crisis From Start to Finish, *[[The Moscow Times]]*, 28 October 2002
* Moscow theatre siege, *[[The Guardian]]*, 28 October 2002
* Theater of War, *[[TIME Magazine|TIME]]* special report, 28 October 2002
* Moscow theatre siege, BBC News, 4 November 2002
* Terror In Moscow
* The October 2002 Moscow Hostage-Taking Incident, Radio Free Europe, 18 December 2003 (Parts 2 and 3)
* The Moscow Theatre Siege - transcript, BBC, 15 January 2004
* Chechen rebels' hostage history, BBC News, 1 September 2004
水頭 (南安)

**水頭**（）係中國一地，喺福建泉州，行政上係南安市下一鎮，叫**水頭鎮，主要經營石材**。

## 政區
家下水頭分社區一個，行政村廿八條，有水頭社區、水頭村、後房村、江崎村、山前村、巷内村、朴一村、朴二村、朴三村、西锦村、埕邊村、南僑村、新營村、後坑村、大盈村、上林村、邦吟村、文斗村、呈美村、星輝村、曾嶺村、龍風村、下店村、仁福村、勞光村、朴山村、肖厝村、康店村、曾庄村。
外遊警示制度

**外遊警示制度**（，簡稱**外遊警示**、縮寫**OTA**）係香港保安局設立嘅一個警示制度，令香港居民容易掌握海外國家或地區旅遊或公幹嘅潛在人身安全風險。

## 設立原因
2008年11月25號，泰國反政府示威者衝入並佔領曼谷蘇凡納布國際機場離境大堂，令機場喺當晚宣布取消所有離境航班同關閉機場；近500人香港居民受事件影響而滯留曼谷；及至11月27號，保安局仍然唔發出旅遊警告而俾香港旅遊業界指當局被動。11月29號起，中國大陸、澳門等紛紛派出包機接走居民。去到一對香港夫婦喺12月1號凌晨趕去布吉國際機場搭飛機途中撞車導致人命傷亡後，保安局常任秘書長張琼瑤喺同日中午話因應泰國暴力衝突升級而宣布向國泰航空及香港快運作出包機安排，以接載仍然滯留泰國嘅香港居民。

香港政府喺事件中被指反應遲鈍、處事緩慢同無危機感。事後，香港政府同香港旅遊業界就旅遊警告制度進行商討；保安局最終喺2009年10月20號正式設立咗「外遊警示制度」。

## 運作機制
保安局因應受警示制度監控嘅國家可能出現影響香港居民人身安全或風險變化，並對嗰個國出現嘅風險性質、程度及持續性而評估是否發出相應級別嘅外遊警示。保安局會透過專設網頁及新聞公報向外公布發出外遊警示。

### 警示級別

### 覆蓋地區

外遊警示制度覆蓋85個較多香港居民到訪、旅遊或公幹嘅海外國家／屬地，重有可能增加；但根據保安局嘅指引，外遊警示制度並唔包括中國大陸、澳門同埋台灣。

## 記錄

以下係制度生效至今嘅發出記錄（記錄至2012年9月21號，灰色陰影嘅已取消）：

## 參考


* 


## 睇埋
* 入境事務處
* 旅遊事務署
* 香港旅遊業議會
* 澳門旅遊警示

## 出面網頁
* 外遊警示制度
* 入境事務處協助在外香港居民小組
康泰旅行社

**康泰旅行社**（；香港旅行社牌照號碼：350070）係香港其中一間主要旅行社，1966年創辦，而家有1,100名職員同30幾間分社。除咗香港之外，喺澳門、廣東省、美國、加拿大、新加坡、泰國、台灣都有分公司。

## 歷史
康泰旅行社由黃明銓喺1966年成立。主要業務係代訂機票、船票同營辦入境遊。到咗1968年，黃明銓個仔黃士心接手康泰，當時公司只有12名員工。1977年，因為香港立例規定七日有薪勞工假期，所以康泰推出各款東南亞旅行團，以「早機去，晚機返，玩足七天」作為宣傳。

康泰1985年喺新加坡設立分公司；1992年喺深圳開設分社；1999年6月喺廣州開設中國第一間中港合資旅行社；2000年11月，旅行社投資逾400萬元開設全港第一間電話服務中心。

2002年前，康泰旅行社總部設喺荔枝角。

2002年2月，由康泰旅行社黃士心或有關人士以大約9,109萬元購入香港金鐘統一中心5樓全層，作為新總部。新總部喺同年12月10號開幕，面積達31,410方呎，總部內更有用咗30萬元裝修嘅豪華桑拿浴廁。

2003年，「沙士」肆虐，香港旅遊業面對前所未有嘅衝擊。康泰嘗試推出停辦咗7年嘅本地遊，結果廣受市民歡迎。同年7月，內地放寬個人遊政策，康泰舉辦「香港非常遊」同埋贊助TVB拍攝13集「香港非常遊」電視特輯。

2011年5月16號，明報報導康泰董事長黃士心證實海南航空母公司海航集團已經購入康泰51%控股權。市場估計成單交易作價大約7億港元。

2018年5月14號，總部由統一中心5樓全層搬去荃灣中染大廈26樓。同時傳出賣盤消息，將股份悉數轉讓畀「勝投國際投資有限公司」，同香港航空母公司海航集團有關。康泰發言人無回應事件。

2019年2月，黃士心父子辭任康泰董事，並將公司剩低嘅49%股權都賣畀海航，正式退出康泰嘅營運。

2020年開始受全球肺炎疫情影響，業務受到打擊，卒之到2022年10月因資不抵債開始清盤程序。

## 管理層
* 前董事長：黃士心
* 前總經理：
** 劉美詩（1987-2010） http://appledaily.atnext.com/template/apple/art_main.cfm?iss_id=20060810&sec_id=15307&subsec_id=15320&art_id=6206419，經常就有關香港人外遊事務接受香港媒體訪問。
** 黃進達（Jason）（2010-2019）
* 高級副總經理：劉美詩（2016-）獲康泰董事長黃士心同佢個仔總經理黃進達邀請，再度效力康泰。
* 副總經理：陳建鵬

## 大件事一覽
* 1997年8月，一個40幾人嘅康泰菲律賓旅行團喺馬尼拉灣坐觀光船遊覽期間，因嚴重超載同埋船隻結構有問題釀成沉船意外，7名港人喪生。
* 2010年8月23號，一個康泰旅行團喺菲律賓俾槍手挾持，全團連領隊一共21人，其中6人獲釋；其後當晚19:20後情況惡化，事件導致領隊謝廷駿同7名團友死亡，之後槍手都俾警察擊斃，另外有7名團友受傷。（馬尼拉人質事件）
* 2011年10月6號，一個康泰旅行團巴士停泊喺中國北京嘅一個餐館停車場。當團友準備落車嘅時候，一架旅遊巴士突然溜前。當時全團連領隊有24人，其中3人因走避不及，被撞倒喪生，領隊受輕傷。
* 2012年2月，康泰不顧香港政府對菲律賓發出黑色旅遊警告下，同一個團購網開辦菲律賓旅行團，而且無喺行程單張寫明菲律賓嘅黑色旅遊警告。

## 殉職領隊一覽
* 謝廷駿（Masa），2010年8月，31歲，菲律賓
* 楊曉峰（Dakny），2012年10月，31歲，土耳其

## 相

File:HK CWB Hang Lung Centre Hon Thai Tour Agent s.jpg|銅鑼灣恆隆中心分店
File:HK Causeway Bay 恆隆中心 Hang Lung Centre 康泰 Hong Thai Travel.JPG|銅鑼灣恆隆中心分店
File:HK 觀塘廣場 Kwun Tong Plaza Hong Thai Travel sign n MTR sign Hoi Yuen Road footbridge Aug-2010 a.jpg|觀塘廣場分店
File:HK 觀塘廣場 Kwun Tong Plaza mall shop 康泰旅行社Hong Thai Travel Aug-2010.JPG|觀塘廣場分店
File:Wing bus S200G 0888.JPG|康泰旅行社旅遊巴士


## 出面網頁

* 康泰旅行社 Hong Thai
* 康泰旅遊Fun社 | Facebook

## 參考
水頭

**水頭**係唐字，可以指：

*水源
*財源

## 地理

### 中國
* 水頭鎮 (夏)，山西運城夏縣。
* 水頭 (佛岡)，廣東清遠佛岡。
* 水頭 (平陽)，浙江溫州平陽。
* 水頭 (南安)，福建泉州南安。
* 水頭 (交口)，山西呂梁交口。
*水頭村，大鵬街道一條村

### 香港
*水頭村，錦田一條村

### 臺灣
*水頭碼頭
大埔太和路

**大埔太和路**（Tai Po Tai Wo Road）係香港一路，喺大埔，係爲大埔新市鎮而起嘅路，唔少路段都近林村河，貫通新市鎮東西，全條路都係雙程行車，而且路面都幾闊，政府定咗佢嘅一啲路段車速可以去到每個鐘七十千米。

## 名
大埔太和路，故名思意，就係大埔嘅路，而太和可以指佢經過嘅太和邨，又可以指大埔新墟，即係太和市。

## 路線
大埔太和路貫通新市鎮東西，佢西起梅樹坑，駁住吐露港公路，之後近錦石新村過林村河入大埔頭一帶。過河後係寶雅苑，路轉東北，到大埔官立小學同太湖花園轉東南。之後途經太和邨，到大埔舊墟遊樂場轉東，又貼近林村河，經大埔官立中學、大埔中心、大埔警署，入完善公園，最後喺大埔海濱公園外，同完善路路口駁埋。經完善路，南駁返吐露港公路，北又去到汀角路。

## 注
菲律賓大學

**菲律賓大學**（；Tagalog：，簡稱U.P.）係菲律賓共和國國立大學。嚮美國殖民時期由第一屆菲律賓議會嚮1908年創辦，原先叫做**菲律賓美國大學**（）。

## 舊生
* Rolando Mendoza（馬尼拉人質事件主犯），犯罪學

## 出面網頁
*菲律賓大學
馬鼎盛

**馬鼎盛**（）係香港軍事評論員、鳳凰衛視主播、專欄作家、中國近代軍事史學會會員。主持鳳凰衛視《軍情觀察室》。

## 早年經歷
馬鼎盛祖籍廣東省順德縣，1949年喺香港出世，阿爸係馬師曾，阿媽係紅線女，都係粵劇名人，重有一個阿哥馬鼎昌。

1982年中山大學畢業，1982年至1989年廣東省社會科學院做研究員，發表唔少軍事論文。

## 著作
*《國共對峙50年軍備圖錄──台海戰線東移》馬鼎盛 著，香港天地圖書出版社2002年1月初版，ISBN 9629930463
*《朦朧的年代》馬鼎盛 著，湖北少年兒童出版社2004年6月初版，ISBN 7-5353-2840-7
*《馬鼎盛紙上談兵》馬鼎盛 著，廣東人民出版社2005年5月初版，ISBN 7-218-04894-3 
*《馬鼎盛：與香港名人談讀書》馬鼎盛 著，深圳報業集團出版社2005年5月初版，ISBN 7-80709-012-X
*《馬眼兵書》，江西人民出版社，2008年5月第1版

## 出面網頁
* 香港電台網站
*馬鼎盛個人網誌
*鳳凰衛視─馬鼎盛簡介
*《馬鼎盛：我這大半輩子》專訪，南方人物周刊2005年9月28號
AN

**AN**，拉丁字母串字，指：

## 語言學
*An (冠詞)，英文入面嘅冠詞

## 化學
*丙烯腈
*硝酸銨

## 代碼
*.an：荷蘭嘅安地烈斯國家地區嘅域名
*澳洲安捷航空嘅IATA代碼
*阿剌哥語嘅ISO 639-1:2002代碼

## 其它
*天文學通報
*an (雜誌)
A (搞清楚)

**A**或**a**或**ɑ**除咗係拉丁字母之外，重可以係：

## 數學
* 十六進制嘅10
* \mathbb{A}：代數數
* 面積
* Å：昂斯唐：幾多埃噉解。
*\forall（倒立A），邏輯學入面嘅全稱量化噉解
*a：阿托：話10-18嘅國際單位制詞頭
*a：公畝：1公畝=100平方米
*A(m,n)，阿卡曼函數，一個輸出值增長速度非常之大嘅函數。
* a成日用喺話第一個參數或未知量。

## 物理
### A
* 安培：電流單位
* 比表面積
* 磁矢勢
* 吸光度
* 電子自旋共振嘅一個參數

### a
* 加速度
* 衰減系數
* 吸附
* a0：玻爾半徑
* aH：何爾效應

### α
*α，熱擴散率

## 化學
*原子嘅質量數
*原子量
*化學親合勢
*哈美克常數
*活度
*氬嘅另一個化學元素符號縮寫。

## 天文
*儒略年嘅符號

## 計算機科學
*：HTML元素，話係「錨點」噉解。
*A:，MS-DOS同Windows操作系統入面，成日話軟碟嘅符。
*WCAG規定嘅三個基本網站訪問等級入面嘅其中一個等級

## 電子學
* A型電池
* 陽極

## 生物
*單倍群A
*維他命A：一種人類必須要有嘅營養物質
*丙氨酸

## 醫學
*甲型肝炎：一種肝炎徵狀，醫學代碼係。
*A+或A-：人類嘅血型
*腺嘌呤
*維他命A：人體必要嘅一個維他命，缺少呢個會有夜盲症。

## 遊戲
*大多數跳舞機遊戲入面嘅一個等級：
*:DDR：早期DDR街機（1——3代跳舞機）第四高嘅等級
*:ITG：優良嘅等級。最勁係A+，最屎係A-。
*:Pump it Up：第二高嘅等級
*:EZ2Dancer：第二高嘅等級
*:節奏大師：第四高嘅等級
*:OSU!：第四高嘅等級
*煙，啤牌嘅一隻牌。
*等級限制A區：簡稱**A區**。遊戲王嘅一張永久陷阱卡，可以將冚唪唥3級或以下兼正面向上嘅怪獸卡改成攻擊形式。
*電腦娛樂分級機構屬下嘅A級，係「任何人都啱玩」噉解。

## 音樂
*A大調、A小調
*A音：音階入面嘅中第6個音。
*A或SIDE A或Side A：CD或VCD嘅正面

## 娛樂
### 單曲
*A (濱崎步單曲)

### 音樂專輯
* A (阿部義晴專輯)
* A (SUPERCAR專輯)
* A (者夫羅泰爾專輯)

### 電影
* 阿凡達嘅簡稱

## 金融
*A股
*安捷倫科技有限公司喺紐約證券交易所上市嘅代碼

## 語言學
*英文嘅不定冠詞
*А：西里爾字母
*Α：希臘字母
*a：日文假名或嘅羅馬字
*：國際音標入面嘅開前冇圓唇元音
*：國際音標入面嘅開後冇圓唇元音
*拉丁文入面嘅「年」噉解。

## 地鐵
*紐約地鐵A綫
*哥本哈根地鐵A綫
*部分廣州市民話珠江新城旅客自動輸送系統嘅另一個縮寫（A）。

## 成績
*A：一個優秀嘅成績等級。通常都係100分制入面，90分或以上先至有嘅。
*甲：第一。
*廣東省嘅4個食品安全等級入面嘅一個等級，話係最有衛生質量保證嘅一個單位，一般喺大型酒樓或酒店入面就見到佢。

## 其他
*水貨：香港成日話嘅「A貨」。
*Brfxxccxxmnpcccclllmmnprxvclmnckssqlbb11116：簡稱A，一個瑞典嘅男仔名。
*十二個鐘制嘅上晝嘅第個簡稱：a
*A系列：ISO 216定義嘅一系列紙張曬士
*：冇王管嘅標記
*鹹濕片：香港成日話嘅「A片」或「鹹片」。
*中國大陸駕駛證入面，講嘅係揸「大客車、市區或城際大巴、大型拖掛車」三者其一嘅通用符號統稱。

## 註
培僑書院

**培僑書院**（）係香港一間小學兼中學，喺新界沙田大圍大圍新村路，2005年建校。辦學宗旨係「中西薈萃，培育出類拔萃新生代」。

## 附近
*大圍新村
*大埔公路
*下城門道
*美田邨
*美林邨
*大圍村
*大圍

## 交通
*港鐵大圍站

## 睇埋
*培僑中學
*王惠成 - 任職培僑書院嘅親中派政治人物

## 出面網頁
* 培僑書院
電子遊戲系列一覽

電子遊戲系列一覽，唔計卡通同埋戲之類嘅作品衍生嘅遊戲：

*高橋名人之冒險島系列（Adventure Island）
*After Burner系列
*Alex Kidd系列

*炸彈人系列（Bomberman）
*泡泡龍系列（Bubble Bobble）
**泡泡龍方塊系列（Puzzle Bobble）

*惡魔城系列（Castlevania）
*魂斗羅系列（Contra）
*Cooking mama系列
*古惑狼系列（Crash Bandicoot）

*電車GO!系列（Densha de Go!）
*Diablo系列
*恐龍危機系列（Dino Crisis）
*金剛系列（Donkey Kong）
*雙截龍系列（Double Dragon）

*最終幻想系列

*大盜五右衞門系列（Ganbare Goemon）
*魔界村系列（Ghosts 'n Goblins）

*House of the Dead系列

*卡比系列（Kirby）

*薩爾達傳說系列（The Legend of Zelda）

*馬利奧系列（Mario）
**孖寶賽車系列（Mario Kart）
**孖寶派對系列（Mario Party）
*Metal Gear系列
*Metroid系列
*Mr. Driller系列

*Need for Speed系列
*忍者外傳系列（Ninja Gaiden）
*忍者君系列（Ninja-kun）
*忍者茶茶丸系列（Ninja JaJaMaru-kun）

*食鬼系列（Pac-Man）
*寵物小精靈系列
*波斯王子系列（Prince of Persia）

*Ridge Racer系列
*洛克人系列（Rockman）

*櫻大戰系列（Sakura Wars）
*Silent Hill系列
*SimCity系列
*超音鼠系列（Sonic the Hedgehog，又叫索尼克）
*太空侵略者系列（Space Invaders）
*街頭霸王系列（Street Fighter）
*超級機械人大戰系列（Super Robot Wars）
*超級猴子球系列（Super Monkey Ball）
*Super Smash Bros.系列

*太鼓之達人系列（Taiko no Tatsujin）
*鐵拳系列（Tekken）
*俄羅斯方塊（Tetris）
*盜墓者羅拉系列（Tomb Raider）

*華利奧系列（Wario）
*Wii Fit
*Wii Sports
*勝利十一人系列
A Night at the Opera

《**A Night at the Opera**》係皇后樂隊嘅第四張錄音室大碟，1975年發行，張碟個名原來係Marx Brothers喺1935年拍嘅電影嘅名。

## 參考
廣府學宮

**廣府學宮**（**廣州文廟**），廣州府嘅府學學宮，同省城內番禺學宮同南海學宮以省城三大學宮齊名（府學至大）。原先喺廣州城內番山一帶，即係家下文明路以北，文德路以西，府學西街以東，而北面隔一隔先到中山五路。

## 史

File:Canton Temple.jpg|大門口
File:Temple Canton.jpg|大成殿
File:Canton Temple 2.jpg|元碑同香爐

宋慶曆（1401-1408）年中，皇帝落柯打要整學校，廣州就喺西城嘅番市（宜家嘅光塔路一帶）用舊孔廟搞學校。後尾搬過幾輪，到咗紹聖三年（1096），廣州知府章楶搬個府學到省城東南嘅番山（宜家廣州市十三中入邊）下。時府學可容學員150人有多，係嶺南第一嘅儒林。後尾又加咗禦書閣、亭齋泮池、觀德亭。淳祐四年（1244）陣，經略使方大琮改建飛閣，隔離排著文、行、忠、信4個齋，呢個就係**番山書院**。

元代、明代陣試過停下又辦返個學宮幾次。喺明嘉靖十九年（1540）復辦陣，敬一亭搬咗去番山。萬曆二十八年（1600），教授董應舉呈請督學副使袁茂英重建殿、廡、亭、閣同埋啟聖、名宦等祠堂，收返府學西邊地皮，起學舍廊同埋射箭場，開埋城牆窿搞正門，改名**文明門**（文明路就咁來嘅）。

清順治、康熙、雍正、乾隆年間，有過幾次重修同擴建。咸豐七年（1857）喺戰亂中毀咗。到同治元年（1862），知府李福泰等發起籌款重建，照原貌搞新正個學宮。文昌宮後尾改成仰高祠，第度起返個文昌宮，清埋宮牆外啲住屋，愛來改起舊閣，補起東西聖域、賢關兩石坊。

### 拓闊文德路
1918年10月廣州市政公所成立後，計劃整闊條府學東街做馬路，時潮梅鎮守使劉志陸同省員警廳廳長魏邦平寫信話，要留返低府學東街東側嘅劉家祠，魏因而改咗拓闊路線偏西啲，變咗要徵用學宮東邊啲地，呢個範圍度要拆學宮嘅**文昌宮、仰高祠、名宦祠**，主體嘅大成殿、明倫堂、崇聖殿當時唔使拆。改完嘅工程計劃就畀省城紳士反對得好衡。

1919年1月，清末進士兼粵紳易學清，擔大旗要求停低開路，市政公所未有理，就同啲粵紳齊電北京嘅廣東會館求助。後由**[[梁士詒]]**擔大旗，用旅京廣東人士個名，施壓廣東當局，北京政府總理錢能訓都聯絡埋廣東軍政府要渠處理好呢單嘢。

桂系元老岑春煊後尾同廣東軍政府分別寫信畀北京國務院同埋啲紳士，澄清開路唔係拆曬啲屋。後尾2月下旬開始派員實測同畫規劃工程則，送請粵紳參照，之不過啲粵紳仲係不滿。到1919年3月14號，公所驚啲反對人士阻埋開工，派咗成百個員警遊擊隊（類似特警）去睇場，睇著工程隊拆咗文昌宮等開路。

### 後續
1920年代尾，學宮再畀當局佔用，成咗**廣東陸軍衛戍醫院**，大成門嘅門廳畀封埋間成病房。1938年-1945年廣州淪陷期間，大半學宮嘅圍牆畀人毀埋。光復後廣東省政府喺1947年1月，喺學宮南面部分設立**廣東省文獻館**。1949年後，文獻館啲建築慢慢畀拆曬，改成廣州市第一工人文化宮等。

省立中山圖書館少兒部仲剩低原學宮嘅**翰墨池**，同**番山亭**。

## 參攷

*
*

## 睇埋
* 廣州市歷年拆毀文物一覽
南海學宮

**南海學宮**（）係原先廣東省城三大學宮之一，喺廣州，經已拆咗。佢係舊時南海縣嘅學宮，同廣府學宮同番禺學宮，分佈喺省城之內。之下一切灰飛煙滅，家下只留低學宮街一名。

## 位
南海學宮舊時喺五仙觀東北，光塔路以東，南海縣衙西北嘅學宮街入面。

學宮成窄長形，主軸南北走。學宮西側，喺家下朝天路南段同米市路北段，而朝天路舊時叫朝天街。南面係大門口，向學宮街，學宮街舊時叫南海街。東側唔知街名，而舊時北面𡰪係陶街。

## 史
南海學宮歷史悠久。中華民國時，學宮係南海縣所有。南海學宮，毁於中華人民共和國。

### 大清
大清末期，廢科舉。開始辦學西洋，搞學校。南海學宮開始轉做學校。當中包括一九零四年開嘅南海中學，不過無耐就搬咗。

### 中華民國
中華民國十年，歲次辛酉，二月左右，即係一九二一年三月，軍隊蹂躪南海學宮。翁式亮第六獨立旅嘅軍隊駐南海學宮，隨處屙尿開槍，搞到裏面縣小學同國民學校都唔敢返學，而喺入面寫字樓嘅縣紳，都畀兵士呼喝，唔敢入去。縣紳區大原等六十人，聯同國會議員孔昭晟，省議員朱文格，致總司令部，促請該旅搬藪。之不過，八月，即西曆九月都無搬走。大成殿同兩廡都變軍人睏覺地方。秋祭時，縣紳見殿內立立亂，周圍掛晒衫，賢牌都唔知喺邊。

中華民國十二年，歲次癸亥，四月左右，即係一九二三年六月，傳出廣州市長孫科要變賣南海學宮。當時學宮係南海縣公產，係祭孔場地。呢個傳聞引起人抗議。

中華民國二十年，歲次辛未，二月二十日深夜，即係一九三一年四月七號，南海學宮後面冧圍牆。幅牆高兩丈，日久失修，危危乎。當晚，臨普林里一段，突然冧咗。好彩深夜人稀無人傷，之不過，塞住交通咁嗟。

## 註

## 參攷
*
HD 10180

**HD 10180**係一粒太陽型恆星，恆星離地球127光年，響水蛇座南部；質量同金屬量分別比太陽多6%同兩成。

恆星系有五粒同海王星差唔多大小嘅行星（質量下限係地球嘅12倍到25倍左右，誤檢率<<0.1%），軌道半徑分別係0.06、0.13、0.27、0.49同1.42天文單位。另外，仲可能有一粒同地球差唔多大小嘅行星響0.02天文單位嗰度（質量下限係地球嘅1.4倍，誤檢率係1.4%），同埋一粒同土星差唔多大小嘅行星響3.4天文單位嗰度（質量下限係地球嘅65倍，誤檢率係0.6%）。呢個系統係已發現行星數量最多嘅太陽系外行星系（之前嘅記錄係巨蟹座55嘅五粒行星）。

呢個行星系統中嘅行星都未係平運動共振（），不過有啲係近共振（）。

呢拃行星都係靠高精度逕向速度行星搜索器（）嘅光譜儀觀測同多普勒光譜學發現嘅。我哋唔知行星嘅軌道傾角，目前淨可以知道行星質量下限。

## 出面網頁

* 
*
伯恩德·立殊

**伯恩德·立殊**（德文：**Bernd Lasch**；）係德國嘅藝術史學家同博物館館長，喺杜塞爾多夫出世。
文森林頓

**文森林頓**（**Vincent Lindon**，）係法國電影演員，喺巴黎出世。

## 出面網頁

類:法國男演員
類:電影演員
旅遊巴士

**旅遊巴士**，又叫做**觀光車**，簡稱**旅遊巴**，係集體運輸交通工具。

## 主要設施
*空調
*太平門
*窗簾
*行李倉
*洗手間
*電視機
阮次山

**阮次山**（**Anthony Yuen**，）係鳳凰衛視時事評論員，兼寫新加坡《聯合早報》專欄。

## 底細同政見
阮次山係美國華人，鄉下嚮海南，中國廣西出世，自細同老豆去台灣，後來加入美國國籍。

佢支持台灣兩岸統一，贊同中國民族主義，支持中共。

## 事
2010年8月24號，阮次山嚮鳳凰衞視評論馬尼拉人質事件，指香港行政長官曾蔭權冇資格打電話畀菲律賓總統。

## 拎出去
* 阮次山8月24號，鳳凰衛視，評論菲律賓挾持人質事件
空氣調節

**空氣調節**，簡稱**空調**，係調節室內空氣溫度、濕度嘅設施，唔同冷氣淨係識噴冷氣。空調機例子有冷風機。

類:室溫控制
燒賣

**燒賣**係一種點心，喺茶樓成日食到嘅嘢食；一般係用蛋皮包實豬、魚或蝦肉餡。呢種點心起源於廣東，最初係一種地道嘅粵菜小食，後來由於味道鮮美，逐漸傳播到全國其他地方。而家，燒賣已經成為香港特色小食之一。

## 製作過程同食法
燒賣喺傳統製作上需要有精湛嘅手藝，包括剁肉、包燒賣皮等步驟，需要耐心同技巧。煮燒賣嘅方法有好多，可以蒸或者炸等等，每一種方法都有唔同嘅口感。

## 種類

*豬肉燒賣（乾蒸燒賣）
**蝦肉燒賣：香港同廣東地區最常見嘅燒賣，用豬肉同蝦肉做餡，出面包黃色皮，有啲上面會舖蟹子。
**豬肚燒賣
**豬膶燒賣 
**鵪鶉蛋燒賣
*牛肉燒賣
*魚肉燒賣
聯校科學展覽

**聯校科學展覽**（**Joint School Science Exhibition**，**JSSE**）係香港一個一年一度嘅科學展覽會，由香港大學化學系彭勵德教授嚮1968年創辦。

第一屆聯校科學展覽有10間中學聯辦。聯校科學展覽籌備委員會嚮1978年註冊成為香港法團，當年嘅「第10屆聯校科學展覽」由麥理浩爵士主持開幕儀式，參展學校有廿幾間。嚮「第23屆聯校科學展覽」，開始邀請外國參展，提倡文化交流同埋學術合作。

而家，聯校科學展覽得到香港科學館、專上院校、贊助商同埋政府嘅各方支持。會員單位約有80幾個。

## 參考
*聯校科學展覽場刊
*聯校科學展覽 網址
沙螺灣

**沙螺灣**（Sha Lo Wan）係香港一灣，亦係一村一地。佢喺大嶼山西部北岸，係沿北岸行，東涌行到大澳中途點。家下洋面對出係香港國際機場。沙螺灣家下有三村，因爲交通唔便，後生一輩好多都搬走咗，出去打工。所以得返啲老人家。

## 地理
沙螺灣西面海角，原本好突出，起新機場時，為免影響東涌灣水流，削平咗。

## 村
沙螺灣好早就有人住，初頭得沙螺灣村，後尾開咗沙螺灣新村同沙螺灣涌口村。村民開墾過果園。而海邊有座把港大王廟，有過二百年歷史。沙螺灣北端有沙螺灣碼頭，有船去屯門、東涌、大澳等地。村民出入主要靠水路，亦可以行大嶼山北岸東涌徑。　

## 史
沙螺灣村可以上追到一七七四年，呢年起咗把港古廟，奉洪聖爺。坐廟重喺到。村民務漁務農。側邊另一天后廟，係一九一九年起。兩廟係黐埋一齊。

去到第二次世界大戰時，人口都唔多。因爲近海，呢處易畀海山賊水賊襲擊。一九三零年代尾，曾經畀海盗佔領成年。

沙螺灣有鎢礦，發現後，一九五零年代開採。自始人口大增，去到一九七一年，人口去到四千。之後人驟降。

沙螺灣村，屋打橫四排。大門口有三米高，用花崗石砌。有成二百年。而門本來有圍牆，不過牆已毁。

## 生態
沙螺灣好多參天巨木，灣中有大樟樹，有樖成三百歲，因爲沙螺灣有涌流入海，鹹淡水交界，所以海皮有紅樹林。

## 未來
港珠澳大橋曾建議喺沙螺灣落腳。

## 註

## 出面網站
*沙螺灣把港大王廟
* Hung Shing Festival in Sha Lo Wan 
* Picture of Sha Lo Wan Pier
英皇佐治五世學校

**英皇佐治五世學校**（英文：**King George V School**，簡稱KGV，V讀做five）係香港英基學校協會屬下其中一間男女中學，嚮九龍城區靠背壟天光道2號。

## 舊生
*朱玲玲
*梁靖琪
*應昌佑
*巴貝利
*李治廷

## 睇埋
*前九龍英童學校

## 拎
* 學校官方網站
* 學校同學會
* Google Maps鳥瞰圖。圖中正中間反E形建築係主樓貝璐樓。
* 黎敏儀編導：〈情溢校園〉，《吾土吾情》系列，1995年2月28號播放，香港電台電視部。
深圳百合酒店

**深圳百合酒店**（**Century Kingdom Hotel**）係中國深圳一間五星級酒店，喺布吉鎮百鴿路；由深圳李朗業興實業有限公司起，香港金麒麟國際酒店管理有限公司管。

TVB電視劇《摘星之旅》嚮度拍過外景。

## 設備
*酒店客房300間
*空調系統
*寬頻上網
*衞星電視
*VOD
*花灑房
*雪櫃
*保險箱
*香榭里西餐廳
*400個位嘅中餐廳
*萬里香餅屋
*和味日本料理
*日式酒吧
*燒嘢食
*行政酒廊
*4間會議室
*五星級東方娛樂會所
*健身中心
*桌球室
*乒乓球室
*游水池
*網球場
*桑拿中心

## 參考

## 出面網頁
*深圳百合酒店
*Google 地圖
中華民國軍事

宜家稱作**國軍**，自從中華民國起國共內戰無左大部分領土之後，同解放軍多次戰鬥。
楊修之死

**[[楊修]]之死**（），指係楊修被曹操處死嘅事件。喺建安二十四年（219年）秋，楊修同曹植醉闖司馬門誹謗曹彰被人舉報，曹操藉呢機會處死楊修。

## 《三國演義》描述
喺毛版《三國演義》第72回：《諸葛亮智取漢中 曹阿瞞兵退斜谷》。講楊修因為太過聰明，令曹操產生妒忌，曹操想考楊修嘅事件，一次又一次噉俾楊修解開，搞到曹操好嬲，所以曹操趁機會用雞肋事件令楊修跌落陷阱，以亂軍之罪將楊修處死，所以聰明反被聰明誤。

### 事件
篇文以倒敘法寫成，開頭先提及最後嘅雞肋事件，之後再由第一件事闊門事件開始，楊修每解開一件事件，曹操嘅怒氣每次都比上一次增強，楊修因為以下事件激嬲曹操：

## 反應
### 正面
《三國演義》作者羅貫中以呢件事告誡後世人，如果做人下屬，要事事小心，唔好似楊修咁自作聰明，累死自己。現代唔少人都攞呢樣嘢嚟警惕職場人士，要識得睇老細做事。

有人認為楊修並唔係因為太過聰明令曹操妒忌，而係因為佢介入王儲之爭（曹丕同曹植之間嘅王位爭奪戰）、曹操覺得佢多事到連自己屋企嘅嘢都管埋，因而借雞助一事殺咗佢。

仲有人認為係因為楊修出身於弘農楊氏、遠比曹操高貴，士人嘅出身就已經令曹操提防到死下死下（死響曹操手上嘅孔融、崔琰，其實都係士人出身），再加上楊修唔識得低調，先至搞到畀人斬頭。

### 反面
不過《三國演義》嘅講法同好多歷史書有出入，《三國演義》話係楊修太過自作聰明、因而畀曹操以「亂軍心」斬頭；而《三國志·魏志·陳思王植傳》等等就話楊修係因為飲醉酒之後自己走入司馬門（即王宮）、仲要亂咁指控曹彰，因而畀曹操以「前後漏泄言教，交關諸侯」斬頭，雞肋一事雖然發生過，但唔係佢死嘅最終原因。由於《三國演義》只係小說，好多嘢都畀人證實係同史實不符，所以楊修之死真實性存疑。

## 註

## 攷

## 出面網頁
*楊修之死原文
*楊修之死 文句理解（上）
*楊修之死 文句理解（下）
黃永

**黃永**（原名**黃伯康**，，）係香港商業電台雷霆881主持人，又寫《經濟日報》專欄。

## 睇埋
*陸恭蕙《Underground Front: The Chinese Communist Party in Hong Kong》商台節目
## 出面網頁

* 黃永｜DJ主持｜商業電台881903.com
* 

類:拔萃男書院舊生
伯康
超級馬利奧樂園2: 六個金幣

**超級馬利奧樂園2：六個金幣**（日文：スーパーマリオランド2 6つの金貨；英文：Super Mario Land 2: 6 Golden Coins）係任天堂1992年10月21號喺Game Boy出嘅超級馬利奧樂園系列作品。華利奧亦喺呢隻遊戲首次出場。

## 玩
馬利奧嘅基本攻擊重係跳上去敵人上面踩死佢哋。每關要行到終點道門先至算過關，不過唔再限死要向右行，兼且除咗最頭1關以外每關可以玩完再玩。每關中間有一個鐘可以當Check point用，而掂到終點上面個鐘就可以玩小遊戲。

馬利奧攞到蘑菇會變大成「超級馬利奧」；攞到花會變成「Fire Mario」，可以掟火球殺敵；攞到紅蘿蔔會變成「Bunny Mario（バニーマリオ）」，可以喺半空慢慢飛落去；攞到星星可以令自己變成無敵一段時間；攞到心就可以獎一隻；攞到有3字嘅心就可以獎三隻。

成隻遊戲有最頭1關、之後6個地帶30關、同埋最後1關嘅城堡，加埋32關。每個地帶都有一個大佬，每打低一個大佬就可以攞到一個金幣，攞齊六個金幣就入到城堡；不過如果死晒，馬利奧就要由頭打過晒啲大佬去攞金幣。

## 故仔
超級馬利奧樂園2：六個金幣嘅故仔係超級馬利奧樂園嘅延續。上集宇宙怪物Tatanga奪取Sarasaland同埋捉Daisy公主證實係受華利奧指使，藉此引開馬利奧。而華利奧就乘機搶咗馬利奧座城堡，並將周圍Mario Land嘅住民洗腦，令佢哋當自己係阿頭。馬利奧要喺唔同地帶搵齊6個金幣，再入城堡搶番佢返嚟。

## 參考


## 出面網頁
*
*瑪利奧維基超級馬利奧樂園2：六個金幣
陸恭蕙

**陸恭蕙**博士（，）係香港政府環境局副局長（2012年9月至2017年6月），做過香港立法局議員。香港出世，祖籍江蘇太倉，天主教徒。

## 個人榮譽
* 香港十大傑出青年（1988年）
* 香港科技大學大學學會會士（2004年）
* 太平紳士（2009年）
* 銀紫荊星章（2017年）

## 出書
*《地下戰線:共產黨在香港》

## 攷

## 出面網頁

* 

類:香港科技大學榮譽院士‏‎

類:前香港政府官員

類:祖籍江蘇
屙

**屙**、**㢌**（學術：排泄）係泛指將廢物整出體外嘅過程，不過唔包出汗。

## 別字
有人會將【屙】同【痾】撈亂寫。【痾】從【疒】部，係種病，即係肚痾。

## 睇埋
*屙尿、屙屎
*廁所、茅廁
*肚痾

類:生理學
愛麗斯夢遊仙境 (1951年電影)

《**愛麗斯夢遊仙境**》（）係一部由和路迪士尼喺1951年製作同發行動畫戲電影。套戲最早喺1951年7月28號上畫。佢係迪士尼第13部經典動畫長片。

套片嘅DVD分別由中錄德加拉、博偉喺中國大陸、台灣發行。本片電影原聲帶已經由滾石喺台灣發行，目前喺中國大陸冇任何影音產品發行。

## 出面網頁

* 
* 愛麗斯夢遊仙境
* 《迪士尼第13部經典動畫》愛麗斯夢遊仙境
第101隻斑點狗

《**第101隻斑點狗**》（）係美國作家杜迪史密夫（Dodie Smith）喺1955年所寫嘅兒童文學作品。其後更推出續集《The Starlight Barking》。

本書後來由迪士尼動畫公司改編成動畫電影《寶貝歷險記》。齣卡通片喺1996年改編做真人戲，英文片名無變，但係唐人市場改名《101斑點狗》，其後更推出續集《102斑點狗》。一套響1997-1998年嘅迪士尼電視片集其後更推出所謂《101斑點狗片集》。續集《101斑點狗續集：倫敦大冒險》由迪士尼喺2003年推出。 

## 參攷
4條腿拯救隊

《**4條腿拯救隊**》（）係一部美國電腦動畫戲，由夢工廠製作。內容係改自聯合媒體所出版嘅同名漫畫。呢套映畫戲嚮2006年5月19號於美國上映，由添莊遜（Tim Johnson）同嘉莉克柏積（Karey Kirkpatrick）執導，而製作人係Bonnie Arnold。呢套映畫戲係一級片。

## 劇情
冬去春來，冬眠之後個班動物發現森林隔籬俾人開發咗做住宅區，搞到佢哋搵唔倒食。就嚮呢個時候有隻叫RJ嘅浣熊提議去個處偷嘢食，於是乎嗰班動物就聽佢指示噉做，殊不知原來RJ另外有計劃……

## 出面網頁
*  官方網站
*
吉爾吉斯

**吉爾吉斯共和國**（簡稱**吉爾吉斯**）係一個中亞內陸國，1864年被俄羅斯合併，1991年由原蘇聯獨立，首都係比什凱克市，總面積19.85萬平方公里，人口436.72萬，附近國有塔吉克、烏茲別克、哈薩克同埋中華人民共和國。主要民族係柯爾克孜族（又叫吉爾吉斯族）、俄羅斯族同埋烏茲別克族。

「吉爾吉斯斯坦」本身意思係「草原遊牧民之國」。

## 地理
吉爾吉斯氣候屬大陸性，每年嘅7、8月熱啲，晌攝氏30度左右，12月到2月冬天可以凍到攝氏零下30度。全境海拔500米以上，一半嘅地區海拔1000─3000米，三分之一嘅的地區海拔3000─4000米。東北部有天山脈西段，西南部有帕米爾─阿賴山脈。得西南部同埋北部有低地分布。納倫河橫貫穿全境，晌境內長540千米。楚河晌境內長220千米。高山湖伊塞克湖係出名嘅不凍湖。每年平均落200─1000毫米雨。

## 人口
吉爾吉斯而家人口大約543萬（2010年7月估計冧巴），其中0至14歲佔29.7%，超過65歲嘅佔5.8%。吉爾吉斯大部份地方都係郊野，2008年嘅統計得大約36%嘅人口住喺市區。

吉爾吉斯嘅最大族群係柯爾克孜族，佔總人口64.9%，以前過住半遊牧式嘅生活，以養綿羊、馬同埋牦牛維生。其他主要族群有俄羅斯族，主要集中晌北部；烏茲別克族主要住在南部。其他比較重要嘅民族計有：維吾爾族、塔吉克族、東干族、哈薩克族、克普恰克族欽察，重有小量朝鮮族、烏克蘭族同埋日耳曼人。

柯爾克孜人多數係穆斯林，伊斯蘭化嘅時間係8至12世紀。真正伊斯蘭化係18世紀，當時吉爾吉斯人俾准噶爾趕到天山，受浩罕汗國統治而伊斯蘭化。但吉爾吉斯人重保持住對薩滿教、萬物有靈同埋騰格里信仰。同哈薩克一樣，部落頭人比毛拉權力大。柯爾克孜人南部伊斯蘭化啲，北方就俄化啲。

## 出面網頁
* 
* 
* 
* 
* 
*
哈利波特

《**Harry Potter**》係英國作家J. K. Rowling嘅系列奇幻文學作品，一共有七集，佢係世界上最暢銷嘅小說系列，已翻譯成全球六十七個語言嘅版本。美國華納兄弟電影公司已經推出佢嘅電影版本，電影票房收入達七億美元或者以上。

系列講述一個叫哈利波特嘅男仔，佢本來以為自己係一個普通人，成日都要服待佢姨丈同佢嘅屋企人，後來佢發現原來佢自己係James Potter同Lily Potter生出嚟嘅巫師，之後佢就去咗一個叫霍格華茲魔法與巫術學院嘅地方，首先，哈利波特響火車月台入度識咗個叫榮恩·衛斯理嘅男仔，再響霍格華茲裏面識咗個叫妙麗·格蘭傑嘅女仔同叫跩哥·馬份嘅男仔，之後佢哋就展開咗一連串嘅大冒險…大概就係咁啦

## 哈利波特系列
全套書一共有七集，其中包括：
* 第一集：《哈利波特：神秘的魔法石》
* 第二集：《哈利波特：消失的密室》
* 第三集：《哈利波特：阿茲卡班的逃犯》
* 第四集：《哈利波特：火盃的考驗》
* 第五集：《哈利波特：鳳凰會的密令》
* 第六集：《哈利波特：混血王子的背叛》
* 第七集：《哈利波特：死神的聖物》

## 出版商
* ：Bloomsbury
* ：Scholastic
* ：皇冠出版社
* ：人民文學出版社

## 影響
* 以哈利波特系列內容命名嘅生物一覽

## 出面網頁
* Harry Potter書籍臺灣官方網站
* 《Harry Potter》電影中文官方網站：大陸、臺灣、香港
* Harry Potter Wiki
* 作者J. K. Rowling嘅官方網站
* Official 華納兄弟Harry Potter電影官方網站
企嶺下海

**企嶺下海**（***'，英文***'）係香港新界一內海，喺大埔以西，馬鞍山新市鎮以西。喺西貢半島北岸。海屬大埔區。

## 名
企嶺下海，係佢海𡰪𡰪之處，有叫企嶺下嘅村而名。家下村分企嶺下老圍同企嶺下新圍。企嶺下，就係企嶺嘅山下。企嶺係啲好高好斜嘅山，指馬鞍山。

英文嘅Three Fathoms係指水深三噚，Cove係內海灣。

## 地理
企嶺下海北出赤門，經赤門，東出大赤門出大鵬灣，西入海大埔海同船灣海。企嶺下海中有兩島，一叫烏洲，另一個叫三杯酒。

企嶺下海三面環山，由北而南，西有牛押山、馬鞍山同大金鐘，南面𡰪有凹位水浪窩，轉南向北，東有鷄公山、畫眉山、石屋山、黃地峒、石茅頭、鷄蔴峒。

## 村
海西係十四鄉，海東有榕樹澳、深涌。

## 出面網頁

*Satellite image of Three Fathoms Cove by Google Maps
謝廷駿

**謝廷駿**（，）原名**謝志偉**，喺屋企三兄弟排中間。讀過賽馬會官立工業中學，19歲一個人去歐洲流浪咗三個月，因為鍾意《機動戰士》入面嘅角色「馬沙」而將英文名改做Masa。

謝廷駿喺1999年首先加入太陽活力之旅做全職領隊後再加入康泰旅行社做全職領隊，2003年辭職。2009年喺香港四季酒店任職救生員，同年亦有寄信投考差人，2010年去過印度學瑜伽一個月，原本打算學有所成返香港開班教學生，但當完成瑜伽課程畢業後返香港，就遇上瑜伽中心倒閉潮。為咗生計，佢重操故業兼職帶團，再慢慢搵正職。

喺2010年8月23號，喺一個菲律賓4日3夜團入面嘅最後一日，遇上馬尼拉人質事件。槍手以及被革職嘅菲律賓警察文多薩強行登上謝廷駿帶領嘅旅行團嘅旅遊巴，挾持領隊謝廷駿、導遊、旅行團團員等共25人。Rolando Mendoza雖然喺同警方對峙期間釋放部分人質，但談判咗十幾個鐘都未解決，之後就同警察爆發槍戰。槍手首先喺黃昏射殺領隊謝廷駿，享年31歲，再向其他團友開槍。事件最終造成8名人質死亡，7名人質受傷。

佢嘅勇敢行為觸動香港人嘅心靈，有唔少網民其後喺網上設靈，悼念謝廷駿。2011年10月29號，港府向謝廷駿同埋其餘兩位捨身求仁嘅團員頒授金英勇勳章。

## 參考
威靈頓

**威靈頓**（、毛利文：**Te Whanganui-a-Tara**），中國大陸譯**惠靈頓**，係紐西蘭首都同第二大城，響北島最南面。
彩雲邨

**彩雲邨**（）係香港嘅一個公共屋邨，喺黃大仙區嘅牛池灣村同埋佐敦谷中間，喺飛鵝山山腳，係嗰陣香港屋宇建設委員會（而家叫香港房屋委員會）嚮1970年代起嘅大型公共房屋。

而喺彩雲邨隔離嘅**彩輝邨**就喺1995年起好，**彩峰苑**就喺1997年起好。

## 背景
1960年代至1970年代，政府因為公屋嘅需求大，所以起大規模嘅公共房屋。喺牛池灣同埋清水灣道一帶起一系列屋邨，有彩虹邨、坪石邨、順利邨等。彩雲邨嚮規劃嗰陣原本叫**牛池灣邨**，起好之後，政府為分開重喺到嘅牛池灣村同埋彩雲邨，所以先用咗彩雲邨呢個名。呢個名係由彩虹邨而嚟嘅，因為彩雲邨喺彩虹邨上面，虹上面係雲，所以叫彩雲邨。

## 歷史
彩雲邨原本係牛池灣河瀝背村嘅一部份，原居民只係以養牛同埋種嘢維生，同時亦係當年唯一由九龍出入西貢嘅必經之路，所以嗰陣起咗清水灣道。之後1980年新清水灣道高架天橋起好之後，大部份車輛改用新清水灣道去西貢，但係又因為西貢嗰陣人口大增同埋將軍澳發展，喺港鐵將軍澳綫通車之前，新舊清水灣道喺繁忙時段嘅車流都好多。

## 發展
彩雲邨嚮1976年用「鑿山得地」嘅方法起，全邨都喺九龍第一高山飛鵝嶺腳下嘅清水灣道斜坡之上起，1978年初起好。彩雲邨可以分做一邨同二邨兩部份。屋邨發展分別有3幢雙塔式同16幢雙工字型大廈，另長連型同工字型大廈各一，合共有21座樓，係嗰陣**全港首批**同最集中雙工字型樓屋邨。由於近舊啟德機場，所以屋邨有高度限制，最多得28層樓高。另一方面，由於彩雲邨地勢高，雖然樓層唔多，但係都可以出到佢巍峨矗立高低起伏樓態，同埋高過嗰陣九龍嘅同類屋邨，景緻優美，遠眺維港，東九龍盡收眼下。彩雲邨最大特色係喺商場中心地面種咗一棵兩旁附有對聯嘅大榕樹，呢棵樹喺屋邨初起好之前已經喺到。2009年，彩雲（一）邨外牆由黃色變做紅色。

## 彩輝邨

## 彩峰苑

## 屋邨資料
### 樓宇

## 資助房屋
*牛池灣紀律部隊宿舍（豐盛街警察宿舍）

## 私人屋苑
*曉暉花園

## 公共設施
邨入面有所有屋邨嘅基本設施，包括社區中心、商場、巴士總站（位於一期商場地面）。

邨附近有坪石公園、坪石公園遊樂場同埋牛池灣公園，坪石公園舊址係坪石臨時房屋區，而牛池灣公園以前係牛池灣垃圾堆填區。

## 教育設施
*明愛培立學校
*德望學校（中/小學部）
*保良局百周年學校
*保良局陳南昌夫人小學
*香港幼稚園協會幼兒學校
*天主教甘霖幼稚園
*彩雲聖若瑟小學
*香港紅十字會雅麗珊郡主學校

## 交通
交通路線一覽

### 專線小巴


**紅色小巴**





**鐵路**
港鐵彩虹站（行大概10-15分鐘）




## 軼聞
2009年9月12號至9月21號喺太平洋颱風季最強嘅熱帶氣旋——超強颱風彩雲，就係命名自彩雲邨。

## 參考
普京

（，）係第二任俄羅斯總統，做過俄羅斯總理，自2000年開始一直掌權。

佢喺1999年8月俾當時嘅總統葉利欽揾去做俄羅斯總理，同年12月31號葉利欽唔撈，普京成為代總統。佢喺2000年贏咗總統選舉，成為正總統，2004年成功連任。

由於俄羅斯憲法規定總統最多只可以連續做兩屆，因此喺2008年梅德韋傑夫接任總統，而普京就畀梅德韋傑夫任命做總理，繼續執政。

2011年9月，普京宣佈再一次競選總統。同年12月4號國家杜馬選舉過後，唔少俄羅斯人懷疑選舉舞弊而發起示威，普京成為反對對象，啲人要求佢棄選。不過喺2012年3月4號總統選舉，普京都係以六成幾得票率當選。2018年再度連任。

2023年3月17號，國際刑事法院就俄方喺烏克蘭犯嘅戰爭罪行同綁架烏克蘭兒童等行為向普京同「兒童專員」等人發出拘捕令。

## 評價
2022年2月24號下令俄軍大舉進攻烏克蘭之後，美國總統祖拜登話普京想重建前蘇聯。

美國總統祖拜登喺2022年3月16號話佢認為普京係戰爭罪犯。

## 爭議
2023年10月25號，網上再有關於普京病情未好轉同用替身嘅新聞，但克里姆林宮否認普京因病而用替身。

## 睇埋

* 反對普京嘅聲音

## 攷
南浦站 (廣州地鐵)

**南浦站**（；）係廣州地鐵嘅車站，2010年9月25號開放，喺番禺區南浦碧桂大道近廣州碧桂園嗰邊。

## 結構
### 樓層
呢個站一共有2層樓嘅地下區域。其中地下一樓係嘅站廳；而地下二樓係月台。同大多數車站一樣，既冇廁所，又冇休息室或母嬰室響度。
#### 打掂

#### 打橫

### 站廳
南浦站嘅收費區喺站廳嘅中間偏北嘅位，而南邊係人行通道，四周圍俾車站嘅商舖圍住嗮。而收費區有好多部扶手電梯同樓梯、專用𨋢往返月台都得。

### 月台
呢個站有個島式月台同1個側式月台，喺碧桂大道嘅地底。

另外，呢個站重有條貫穿嗮成個車站嘅停車綫。喺2號綫嘅南邊（行廣州南站嗰邊）出咗故障嗰陣就喺呢個站返轉頭。

### 出入口

呢個站一共有4個出入口，分別係A、B、C，D。

## 車站歷史
### 規劃
呢個站最先喺2000年份規劃方案入面出現，嗰時將舊嘅一分為二，其中南北走向嗰橛向南延長到廣州新客站（而家嘅廣州南站），半佬亦整咗呢個站出嚟。隨後喺2003年先至落實咗呢項規劃。
### 施工
2007年，由於嘅南延段經過政府批准，終於喺2008年逳手起。直到2010年1月14號，二八號延長線工程嘅南洲嗰橛先至搞掂嗮。
### 開通
2010年9月28號嘅舊二號綫一分為二之後，呢個站同而家嘅冚唪唥站一齊正式開放。
### 出入口
呢個站喺開通初期凈得A、B、C三個出入口，而D出入口直到2018年7月1號先至開通。

## 利用狀況
南浦站係家下南浦島入面嘅唯一一個地鐵站。附近有麗江花園、海龍灣、廣州碧桂園、南浦海濱花園等樓盤響度。另外，桔樹村都喺呢個站附近；而車站出入口隔籬有個巴士站可以去到西邊比較遠嘅西一村、西二村同西三村。而呢個站嘅客流比較少，但到咗上落班高峰嗰陣，客流就一下多咗好多。

## 附近嘅建築同景區
### 樓盤小區
*廣州碧桂園
*廣州海龍灣
*麗江花園
### 創意園
*凹凸凹創意園

## 接駁交通
公交站名：海龍灣總站
*79A、125A、522A、公交地鐵接駁專綫4、公交地鐵接駁專綫
公交站名：地鐵南浦站
*79A、番禺57
公交站名：廣州碧桂園總站
*高峰13、522

## 攷

## 上一站·下一站




類:番禺區鐵路站
羅敏莊

**羅敏莊**（**Mimi Lo Man Chong**，）係香港藝人，無綫電視前合約藝員，做過歌手，香港電台節目主持。佢喺2009年12月4號同藝員陳國邦正式註冊結婚。

羅敏莊細個嚮何文田愛民邨大，阿爸係差人，阿媽係家庭主婦，屋企重有一個細佬。中學畢業後入讀香港演藝學院戲劇學院，第一年就被音樂製作人安格斯（亦係發掘陳慧嫻同埋黎瑞恩嘅人）發掘停學出唱片；1995年推出首張個人EP《心軟》及大碟《一生也在等》，派台作品有《挑戰者》、《心軟》、《糾纏》等，曾經1995年度叱咤樂壇流行榜頒獎典禮獲得叱咤樂壇生力軍女歌手銀獎。1996年加入香港電台任嘉賓主持，隨後轉為幕後。2000年成為全職電台節目主持人，同年加入無綫電視擔任節目主持及參演電視劇《血薦軒轅》、《覆雨翻雲》以及《古靈精探》等等。

除咗參與電視演出外，近年亦推出幾張舊歌翻唱發燒天碟。2005年同杜雯惠、王祖藍以及湯駿業成立非牟利藝術團體《過分音樂劇團 - Over Act Musical Theatre》致力推動音樂劇場發展，以製作多元化音樂劇場演出滿足觀眾口味為目標。

2010年7月佢喺無綫電視嘅歌唱選秀節目超級巨聲合唱《挑戰者》一曲，佢嘅堅實有力嘅歌喉再次展露無遺，令大眾重新注意佢嘅歌唱天份，並因此喺同年重新灌錄另一版本嘅《挑戰者》。

## 舞台演出
### 1994年
*紅男綠女
*仙蛇驚夢

### 2000年
*紅 - 愛妳一萬年〈音樂劇〉

### 2003年
*細鳳〈音樂劇〉

### 2004年
*Three Show

### 2005年
*龍鳳耍花槍〈音樂劇〉
*壹團騷 - Floor Show

### 2008年
*核變

### 2010年
*一屋寶貝〈音樂劇〉（重演）

## 唱片
### 個人專輯
*1995年：《心軟》
*1995年：《一生也在等》
*1997年：《一顆恨嫁的心》
*2003年：《mimi lo 羅敏莊》
*2005年：《這一曲送給你》
*2006年：《都市戀曲》
*2007年：《You're My Everything》
*2008年：《Very Personal》
*2009年：《羅敏莊發燒精選》
*2009年：《楓戀蜜語》
*2010年：《Very Meaningful》

### 雜錦碟
*2001年：《Radio 2 Family Album》
*2001年：《天地情緣III 生命遇上生命》
*2005年：《美麗傳奇》
*2005年：《美麗傳奇II》
*2006年：《Audiophile Female Voices 2》
*2008年：《Wedding Classics》

### 與其他歌手合作
*2009年：鍾一匡、鍾一諾：The Chimes《鐘聲》（赤子之心）

### 原聲專輯
*2000年：《紅 - 愛妳一萬年》（音樂劇原聲碟，EP）

## 電視劇（[[無綫電視]]）

## 配音作品（[[無綫電視]]）

## 電視節目主持
*2017年：《P牌網購團》（viuTV）
*2010年：《超級巨聲2》（代森美1集，喺8月8號播出）
*2010年：《勁歌金曲》
*2006年：《江山如畫-杭州》
*2005年：《東張西望》
*2005年：《奇幻潮》
*2003年：《宜家傢俬特約：宜室宜居有辦法》
*2003年：《星晨旅遊南非真程趣》
*2003年：《志趣相投-日日有食神》
*2002-05年：《娛樂大搜查》
*2001年：《超級發燒友》
*2001年：《K-100》
*2001年：《翡翠明珠直銷站》
*2000年：《失驚無神又整蠱》
*2000年：《和你玩得喜》
*2000年：《週末青春派》
*1997年：旅遊特輯（黑龍江）
*1997年：《康泰旅遊玩玩玩反斗遊樂場》
*1995-96年：《SUNDAY新地帶》

## 電台節目主持（[[香港電台]]第二台）
*《Made in Hong Kong 李志剛》
*《人間定格Happy Hour》
*《瘋show快活人》
*《倫住嚟試》
*《音樂感覺杜雯惠》
*《這個遊戲好好玩》

## 電台廣播劇
*2000年：香港電台 100集廣播劇《鹿鼎記》飾 建寧公主
*2008年：香港電台 Made in Hong Kong 李志剛廣播劇《醫戀有情人》

## 電影
*1992年：《飛車女童黨》
*1992年：《不羈十七歲》
*1992年：《猛鬼校園》
*1997年：《夜半2點鐘》

## 拎
*Mimilo.net
Made in Hong Kong 李志剛

**Made in Hong Kong 李志剛**係香港電台第二台音樂及訪問節目，主持係李志剛，每逢星期一至五，下晝1:00至3:00直播。區文詩喺每個星期一、三及五擔任客席主持，同李志剛一齊主持節目。洪崎峻喺每日節目中有一小段時間出現，報導當日「慶生」（生日）嘅名人，星期五亦會擔任客席主持。

李志剛喺節目宣傳聲帶中話節目係最多藝人力撐嘅節目，因此差唔多每日都有一位或以上嘅藝人接受訪問。節目亦鼓勵創作，歡迎寫出「大城市小故事」廣播劇。

## 開場曲
Hong Kong，
Made in Hong Kong，
Made in Hong Kong，
LEE CHI KWONG；
Hong Kong， Hong Kong，
Made in Hong Kong， Hong Kong，
Made in Hong Kong， LEE CHI KWONG，
Made in Hong Kong， LEE CHI KWONG

## 主要環節
*星期一：食在HK，Love In HK，「大城市小故事」廣播劇
*星期二：每周收視龍虎榜，「大城市小故事」廣播劇
*星期三：平等機會共融行動，學潮語，「大城市小故事」廣播劇
*星期四：「大城市小故事」廣播劇
*星期五：每周十張好碟，香港唱片商會十張受歡迎影碟，娛樂一星期

## 主持過嘅客席主持
* 羅敏莊，Fion，Kelvin，魚仔

## 出面網頁
* 香港電台第二台：《Made in Hong Kong 李志剛》節目
蘇春就

**蘇春就**（**Andrew So**）係香港一個街頭表演藝人，2010年9月嗰時50歲。佢所玩嘅包括「抖空竹」雜耍，同木製「中國搖搖」。

蘇春就以前做過香港海洋公園全職小丑，藝穗默劇實驗室成員。自己創立香港註冊職業表演團體香港有趣小丑劇團。蘇春就曾經拍過天主教公教錄像、有線電視、TVB、MTV、星期日檔案專訪、同埋做過周刊訪問。蘇春就靠去康文署、青少年中心、幼稚園、學校同演藝訓練班兼表演過活。

## 事
蘇春就曾經嚮香港旺角同銅鑼灣鬧市宣傳表演默劇同雜技。2010年4月6號6點幾，嚮記利佐治街19號對開行人專用區，俾差人拉，告佢阻街。不過東區法院認為，蘇春就嚮街表演，係《香港基本法》畀嘅，香港市民享有文學藝術創作自由權利，佢冇對其他行人構成危險同不安，與眾同樂。而行人專用區作用唔只係畀人行，應該容納其它文化交流活動。所以判蘇春就阻街罪名唔成立。

## 參考
*香港法庭案件編號︰ESS19669/10
*http://www.youtube.com/watch?v=MsuDJikB5R4
*商業電台
張芸京

**張芸京**（）係臺灣女歌手，出過兩隻專輯：《破天荒》同埋《相反的我》。

## 簡介
張芸京喺2007年參加由臺灣台視主辦嘅歌唱選秀節目《超級偶像》第一季，並獲得冠軍，之後喺2009年由金牌大風發行第一張個人專輯《破天荒》，正式成為發片歌手。2010年12月4號喺香港STAR HALL首度舉辦個人售票音樂會－「張芸京正不正初回音樂會」。2012年9月22號發行第三張個人專輯《小女孩》，喺同年12月23號舉辦張芸京我陪你亞洲巡迴演唱會台北站。2012年12月唔再同金牌大風唱片公司續約，自組個人音樂工作室。2016年9月6號，張芸京喺台北發布第4張個人專輯《失敗的高歌》。2019年6月順利取得台北市街頭藝文活動許可證。2020年4月開始同教友艾成、王瞳、潘奕如喺YouTube拍片。

## 參考
獨立宣言

**獨立宣言**係一個地區宣告獨立、成為主權國家嘅主張，通常係宣告脫離其他國家嘅部分或全體領土，或者係自一個更大國家分離。

一啲地區發表獨立宣言後，未能成功保持獨立，例如喺原宗主國未同意嘅情況下宣告獨立，呢啲宣言又稱為「單方面獨立宣言」。根據國際法庭有關2008年科索沃獨立宣言嘅諮詢意見，宣告獨立唔違反國際法。

## 冇宣告嘅獨立
好多情況下，一個國家唔使宣告，但經由雙方同意下獨立。例如大英帝國好多殖民地得到獨立，就係同英國政府磋商、英國國會通過後嘅成果。與此同時，好多地區「事實上」獨立，但冇正式宣告獨立，呢啲地區經常自稱為「自治區」。

## 睇埋
*獨立日

## 註
飛天紅中俠

**飛天紅中俠**（英文The Greatest American Hero）係美國科幻片，係套電視劇，總共有三輯，喺1981年到1983年，響美國廣播公司出街。佢係講主角李立（英文Ralph Hinkley，後改Hanley），同美國聯邦密探麥比利（英文Bill Maxwell）異到外星人。而外星畀咗套紅衫李立，等佢有超人能力救地球。之不過，佢一開始就唔見咗份使用指南，結果就要誤打誤撞試出來，成日撞板。

主題曲Beileve It or Not，當時美國街知巷聞，之後好多影視制作都引用。

廣東話名，紅中指片紅衫，心口嚜頭有個紅色中字。
奮進號

**奮進號**（**STS Endeavour OV-105**，又譯**努力號**）係美國太空總署（NASA）同甘迺迪太空中心（KSC）第五架用嚟執行太空飛行任務嘅穿梭機，亦係最新嘅一架，喺1992年5月7號嘅STS-49號任務第一次飛。奮進號負責嘅任務入面，唔少都係支援國際太空站計劃。

## 改名
正式編號**軌道器105號**（Orbitor Vehicle - 105）嘅奮進號，係美國一系列穿梭機入面，第一架用公開徵名比賽嘅方法來改名嘅，由美國嘅中小學生決定穿梭機個名之後，再由布殊總統喺1989年正式宣佈。跟番美國穿梭機嘅命名原則，奮進號個名係由一艘早年嘅研究調查船而嚟。奮進號係出名嘅英國探險家占士曲船長（James Cook）喺1768年第一次遠征搭嘅一艘368噸三桅帆船 HMS Endeavour。

## 建造
### 特色
某種角度嚟講，奮進號係一艘「拼裝穿梭機」，佢係用發現號同亞特蘭提斯號建造合約入面一批同時生產嘅備用結構零件做基礎，額外拼出嚟嘅，做番挑戰者號爆咗之後留低嘅任務。但係咁唔代表奮進號嘅性能無咁勁，而係相反，事實上因為係最新嘅一艘穿梭機，奮進號喺建造過程汲取咗好多前輩嘅教訓，有更多新開發嘅硬體裝備。而大部分新一代嘅穿梭機儀器設備都係喺奮進號率先採用之後，先趁住停飛維修嘅機會，裝番喺其他幾架穿梭機上面。呢啲改良嘅重點包括有：

* 一個直徑40呎嘅新型減速傘，可以縮短穿梭機落地之後嘅減速滑行距離大概1,000呎（近300米），改良之後嘅滑行總長係2,000呎。
* 一啲配合延伸繞行期限（Extended Duration Orbiter, EDO）改裝所需嘅管線同電路連結，因而能夠將穿梭機環繞地球運行嘅任務期限延長到28日。
* 升級版嘅航電系統，包括較先進嘅通用任務電腦，改良嘅慣性測量單元（Inertial Measurement Units）、戰術空中導航系統（Tactical Air Navigation Systems）、強化版嘅主任務控制器、多路轉換器/多路分解器（MUX/DEMUX）、固態跟星儀（Solid-State Star Tracker），同一套改良過嘅鼻輪轉向機構。
* 一套改良版嘅輔助動力系統（Auxiliary Power Unit, APU），係用嚟提供穿梭機液壓系統所需嘅動力。

### 建造過程
* 1982年2月15號 - 開始乘員模組嘅結構裝嵌（因為奮進號嘅主結構本來係其他太空梭嘅備用零件，所以整得重早過簽建造合約）
* 1987年7月31號 - 簽建造合約
* 1987年9月28號 - 機身後段機嘅結構裝嵌開始
* 1987年12月22號 - 機翼由格魯曼（Grumman）公司送到棕櫚谷（Palmdale）嘅裝嵌地點
* 1987年8月1號 - 最後裝嵌開始
* 1990年7月6號 - 最後裝嵌完成
* 1991年4月25號 - 由棕櫚谷完工出廠
* 1991年5月7號 - 運到甘迺迪太空中心
* 1992年4月6號 - 準備點火，進行飛行
* 1992年5月7號 - 第一次升空（STS-49）

奮進號曾經嚮1996年，喺加州棕櫚谷進行過一個8個月長嘅Orbiter Maintenance Down Period，OMDP（軌道器維修停飛期），喺呢段時間穿梭機改裝咗用嚟接駁國際太空站嘅External Air Lock（外部氣閘），令到太空站嚮1997年開始起之後，可以幫太空站補給運輸。

## 飛行紀錄
到2010年9月為止奮進號有24次飛行紀錄，喺太空渡過280日9個鐘39分44秒，環繞地球3,964圈，總飛行距離有成166,003,247公里。

### 任務徵章




## 攷

## 出面網頁
* 美國國家航空暨太空總署官方網站（英文）
* 甘迺迪太空中心官方網站（英文）
* 奮進號介紹頁（NASA官方網站）
* 奮進號介紹頁（甘迺迪太空中心官方網站）
清水灣道

**清水灣道**（）係香港一條主要道路，由西貢區清水灣半島嘅大坑墩，一路去到觀塘區、黃大仙區同九龍城區交界嘅牛池灣彩虹站，兼且接連龍翔道、太子道東同觀塘道，全長大概15公里。

清水灣道喺1932年起好，嗰陣只得兩條線，原本係由清水灣半島一路去到九龍城，直到1963年，清水灣道一部分改名彩虹道同太子道東。清水灣道連接好多重要道路，包括坑口道，接駁去將軍澳；同埋西貢公路，接駁去西貢市中心。不過，清水灣道去唔到清水灣海灘，去清水灣嘅人要喺大坳門轉入大坳門路先去到。

因為清水灣道近飛鵝山路面太斜（斜度達1比8），巴士上斜會好辛苦。另外，西貢區同順利邨附近人口不斷增加，加上西貢區自從劃做郊野公園之後，遊人越來越多，爾段路成日塞車。港英政府決定喺清水灣道近安達臣道旁邊起多條新清水灣道。

## 沿路主要地方
港鐵彩虹站–牛池灣文娛中心–坪石邨–彩雲邨–德望學校–井欄樹–白石窩–壁屋–大埔仔–坑口–銀線灣–相思灣–大坳門–清水灣郊野公園

## 沿線公共交通
### 巴士

### 專線小巴

### 鐵路
港鐵觀塘綫彩虹站
政治聯合

**政治聯合**係指兩個或者以上嘅國合併成一個政權，有時係「民族統一」或者「國家統一」。

合併方式包括：
*合併
*併吞
*聯邦或邦聯
*加入聯邦
*混合式聯合

## 合併
指一個新嘅政權成立，而家嘅政權完全被融合到嗰個新政權。

### 實例

## 併吞
指一個或者幾個政權融入到一個而家有嘅政權之中。併吞可以係自願性嘅，但絕大多數係用武力夾硬將其他政權併入自己版圖。

### 實例
#### 無流血併吞

#### 武力併吞

## 聯邦或邦聯形式嘅統一
指而家有嘅政權繼續存在晌新成立嘅聯邦／邦聯之下。晌國際法之下，聯邦政府係唯一嘅政權；晌國內，聯邦成員重保持存在。

### 實例
***[[聯邦制#現時實行聯邦制嘅國|現時實行聯邦制嘅國家]]**
***[[聯邦制#以前實行聯邦制嘅國|以前實行聯邦制嘅國家]]**

## 加入聯邦
一個國家加入另一個已存在國家嘅聯邦體系，加入國家晌聯邦內部維持佢法律性地位，對外就以統一國家地位出現晌國際場合。

### 實例

## 混合式統一
### 實例
喺薩丁尼亞王國嘅基礎上統一。1860年3月，中意大利聯合省各成員國（例如托斯卡納大公國）以公投確定併入薩丁尼亞王國。另外，兩西西里王國晌1860年到1861年之間俾薩丁尼亞王國征服。而晌1861年，教宗國嘅絕大部分領土都被併入咗撒丁尼亞王國。睇意大利統一。

晌1859年由瓦拉奇公國、摩達維亞公國合併而成，合併當時重附屬於鄂圖曼帝國。1918年，摩爾多瓦民主共和國自願性俾羅馬尼亞併吞；1920年，外西凡尼亞都自願性被併吞（睇特里阿農條約）。而早喺1919年，羅馬尼亞以武力併吞咗匈牙利蘇維埃共和國。

## 史上嘅統一運動
*南北戰爭
*普法戰爭
*北伐戰爭名義上嘅統一

## 而家嘅統一運動或思想

## 睇埋

## 參考及註
輪椅

**輪椅**係一種有轆嘅椅，用嚟代替行路嘅輔助器材，主要係畀啲因為雙腳有問題而行動唔方便嘅人、殘疾人士、病人、受傷嘅人或者身體差嘅老人家而設，輪椅亦方便照顧佢哋嘅人，幫助佢哋可以進行身體鍛煉同參與社會活動。

輪椅可以分為**手動輪椅**同**電動輪椅**兩大類。手動輪椅當中又分為自力型同輔助型兩種，自力型後轆比較大同埋外側設有手輪圈，輪椅可以由坐嘅人自己推動或者由其他人推動；輔助型後轆比較細，輪椅只能夠由其他人推動。

電動輪椅係喺手推輪椅嘅基礎上，加上電池、摩打同控制器。電動輪椅一般會比較重，係因為除咗電池、摩打同控制器外，支架、輪胎及軚軨都要加強，以承受更重嘅力量。

過去嘅電動輪椅用鉛酸電池，到最近會用鋰電池；由非常重嘅有刷摩打，到最近嘅無刷摩打。隨住時代嘅轉變，電動輪椅亦都會變得越嚟越輕。

## 手動輪椅基本技巧
### 打開輪椅
#雙手放喺輪椅座位左右兩邊支架
#手指向內同向下壓，打開輪椅座位

### 摺埋輪椅
#收起腳踏
#拎住輪椅座位中間，向上拉
#摺埋輪椅
#如果要搬運輪椅，要揸住穩固嘅支架

### 輪椅上嘅坐姿
#身體挺直，背脊貼近輪椅背面
#雙腳放喺腳踏上面
#雙手放喺大脾上面
#手踭放喺兩邊扶手之內
#扣好安全帶
#留意坐輪椅嘅人係咪坐得平穩同舒適（安全帶唔好太緊或者太鬆）
#檢查衣物或其他物件有冇阻住後轆

### 推輪椅嘅注意事項
*推動輪椅要保持平穩嘅速度，減少對坐輪椅者嘅震盪，唔好太快或者急速轉彎
*留意路上嘅障礙物同路面不平
*停低嗰陣要鎖上輪椅嘅鎖掣
*成斜線推過坑渠蓋，可以避免車轆跌入坑渠隙
*上落斜同上落石級之前最好先通知坐輪椅者作好準備

### 上斜坡
#企喺輪椅使用者後面，手揸住推柄，雙腳前後企穩，前膝微屈，重心喺前腳
#保持腰部挺直，利用下肢發力將輪椅推前（提醒輪椅使用者重心向前，以免輪椅向後跌）

### 落斜坡
要注意輪椅要倒後行，因為落斜坡向前會有危險
#背向斜坡，企喺輪椅使用者後面，手揸住推柄，雙腳前後企穩，前膝微屈，重心喺前腳
#保持腰部挺直，慢慢噉將輪椅向後行（間唔中要向後望，留意路面情況）

### 上石級
#將輪椅推向石級邊
#手揸住輪椅推柄向下壓
#一隻腳踏傾後桿，將輪椅後傾，前轆先上石級
#將腳放返落地，捉實輪椅推柄
#保持腰部挺直，下肢發力將輪椅拉起，同時將輪椅向前推

### 落石級
要注意輪椅一定要倒後落，向前落對坐輪椅者係非常危險
#推輪椅者保持腰部挺直
#將輪椅背向石級
#後轆貼近石級邊
#保持腰部挺直，下身可以緊貼輪椅背借力，將後轆拉後落級
#前轆貼近石級邊
#同樣腰部挺直，將前輪拉後落級

## 參考

## 出面網頁

*Wheelchair Network
*Hoho Medical
煎餅

**煎餅**係用平底鑊加熱，加粉團，煎成嘅麵餅。響唔同嘅社會，煎餅用料同烹飪次序都有出入。

## 例子
*印度薄餅
*朝鮮蔥餅
*煎薄鐺
*蔥油餅
*蔥餅

## 粉團用料
麵粉、糯米粉、粘米粉，加水、油、鹽、糖、奶、牛油、蔥、豬肉粒咁都有。
平底鑊

**平底鑊**，又叫**煎 pan**，係一個用嚟煎熟嘢食嘅烹飪架生，直徑有大細唔同，鑊邊唔高，方便廚師一路煎一路壓件食料，兼反嚟反去平均受熱。

## 用料
* 不銹鋼
* 鐵
* 鋁合金

## 可以做
* 煎蛋
* 煎餅
* 煎豬扒
* 煎雞
*...
八十發聲

**八十發聲**係一個青年論政嘅社團，佢哋曾經就政府施政畀意見，成立初期約有八十人，大部分都係副學士、大學本科生，重有啲係碩士生，呢個組織無既定政治立場，屬於獨立人士；主張理性、開放、包容討論香港政治、香港經濟同香港社會問題。

## 政治睇法
認為「獅子山下精神」好老餅。

## 搞過
*座談會，同反高鐵運動發言人何芝君同普選聯葉健民討論香港社會運動將來發展。

## 參考
*文匯報
劍雨

《**劍雨**》（**Reign of Assassins**），嚮中國大陸又叫做《**劍雨江湖**》，係2010年10月首影嘅一套華語片，由吳宇森監製，蘇照彬導演，由北京小馬奔騰電影同香港寰亞電影中外合拍出產，係一套懸疑片兼武俠片。

## 相關人物
*編劇、導演 - 蘇照彬
*攝影師 - 黃永恆
*服裝設計 - 和田惠美
*演員 - 楊紫瓊、鄭雨盛、徐熙媛(大S)、鮑起靜、王學圻、余文樂、張震、林熙蕾、郭曉冬、江一燕、吳佩慈、戴立忍、阮經天等。 

## 戲橋
武功高強嘅曾靜金盆洗手後，同純樸男子江阿生結為夫妻。但係，因為佢有人人都想有嘅聖物羅摩祖師遺體，引嚟轉輪王嘅殺手組織連番襲擊。 

## 參考
* http://www.youtube.com/watch?v=EzDUAf7xJr8
吳宇森

**吳宇森**（，）係香港導演兼編劇，喺荷里活成名。

## 以前
*吳宇森喺廣州出世，香港長大。
*吳宇森與藝人羅家英1946年亦是同年同月同日出生。
*九龍協和小學畢業，大坑東路德會協同中學畢業。
*1973年，首次獨立執導電影。
*1986年自編自導《英雄本色 (1986年版)》得到香港電影金像獎最佳影片、最佳男主角兩個獎項
*嚮台灣金馬獎評選，吳宇森成為最佳導演。
*2005年香港「中國電影一百年」活動入面，吳宇森選為一百年黎「最受喜愛導演」。
*得第67屆威尼斯影展終身成就獎。

## 作品
* 英雄本色（1986年）
* 英雄無淚（1986年）
* 喋血雙雄（1989年）
* 縱橫四海（1991年）
* 職業特工隊2（Mission: Impossible 2，2000年）
* 赤壁（2008年）

## 個人榮譽
### 榮譽院士／博士
* 香港演藝學院榮譽院士（2001年）
* 香港浸會大學榮譽社會科學博士（2004年）

### 勳銜
* 銅紫荊星章（2004年）
* 銀紫荊星章（2010年）

## 攷

## 出面網頁

* 
* 
* 
* 
* 
* 

類:香港浸會大學榮譽博士
類:香港演藝學院榮譽院士
類:路德會協同中學舊生
赤壁 (搞清楚)

**赤壁**可以係：
* 赤壁，中國歷史上一個地方
* 赤壁市，家下湖北省咸寧市下嘅一個縣級市，原名蒲圻市，1998年改名
* 赤壁之戰，東漢末年喺赤壁打嘅一場仗
* 東坡赤壁，又叫「文赤壁」、「黃州赤壁」，蘇軾作品《赤壁懷古》、《赤壁賦》等所指嘅赤壁
* 赤壁 (詩)，唐朝詩人杜牧所作嘅詩。
* 赤壁 (電影)，吳宇森執導嘅電影，响2008年7月首映
* 赤壁 (遊戲)，完美時空旗下嘅一款網絡遊戲
赤壁

**赤壁**係中國古代一個地方，東漢末期赤壁之戰嘅戰場。而家係湖北省咸寧市嘅縣級市，叫**赤壁市**。
包致金

**包致金**（**Syed Kemal Shah Bokhary**，）係香港終審法院非常任法官，亦係香港主權移交之後第一批獲委任嘅終審法院常任法官。

包致金老婆係包鍾倩薇（Verina Saeeda Bokhary），佢哋有三個女。

## 個人榮譽
### 勳銜
* 大紫荊勳章（2012年）

### 榮譽博士
* 香港大學名譽法學博士（2012年）
* 香港樹仁大學榮譽法學博士（2014年）

## 參考

## 出面網頁
* 

類:香港樹仁大學榮譽博士
詹其雄

**詹其雄**係一位中國漁民船長，2010年8月喺釣魚台海域打漁期間因中國漁船同日本巡邏船釣魚島相撞事件俾日本海上自衛隊捉走咗，話佢入侵日本國非法打漁，兼疑似用船撞人。呢單嘢又再引發釣魚台列島中日關係爭議。

詹其雄屋企阿嫲因為呢件事過咗身。
牛池灣公園

**牛池灣公園**（）係香港一公園同遊樂場，喺牛池灣豐盛街71號，行政上歸黃大仙區。有四公頃大，設施有公園、射箭場、籃球場。附近有豐盛街紀律部隊宿舍。

## 史
公園前身係1970年代開始用嘅牛池灣堆填區，堆填區關門大吉之後由環境保護署負責修復工程，2008年動工起公園，2009年8月開始開放。公園倚住座山嚟起，公園設施包括天然草地射箭場、中央草坪、迷宮花園同埋草本植物園等等，除天然草地射箭場外，公園所有設施都喺2010年9月16號開放。

## 獎
2010年，牛池灣公園攞咗個「2010亞洲都市景觀獎」。呢個獎係由聯合國人居署亞太區辦事處、亞洲人居環境協會、日本福岡都市研究所同埋亞洲景觀設計學會合辦。

類:香港遊樂場
SOHO 38

**SOHO 38**係香港一個單幢私人住宅，嚮半山區些利街38號，就近中環蘇豪區同埋半山行人電梯側邊。

## 附近
*些利街清真寺

## 出面網頁
* SOHO 38
干德道

**干德道**（，舊稱**干讀道**）係香港一條路，喺香港島半山區，係嗰到嘅主要道路，總長度約莫1.5公里。路東連接羅便臣道同己連拿利交界，西面連接旭龢道同克頓道交界。香港日治時期，干德道改名做**出雲通**。干德道20號係中環至半山自動扶手電梯半山區出口嘅最南一個，嗰到主要係大單位同埋高尚住宅區。

## 史
干德道係因為1864年薄扶林水塘發展儲水計劃而起，嗰陣啲人喺半山西南面斜坡，起咗一條主輸水管，叫薄扶林輸水管（Pok Fu Lam Conduit）。19世紀末，起埋條路，叫**Conduit Road**（意譯輸水管路），中文就音譯做**干讀道**（後來改叫**干德道**）。嗰陣嘅有錢人喺呢區起豪宅住。1911年，太古洋行買辦莫幹生（莫慶堯同莫慶榮嘅老竇）喺干德道41號（現址為聯邦花苑）起咗一座宮殿式豪宅。

1950年代，呢到有好多仿宮殿豪宅，有啲有埋網球場。其中一幢豪宅由吉席·保羅·遮打爵士起，叫雲石堂，因為華麗堂皇而出名，呢幢豪宅喺干德道1號，1950年重建，而家叫遮打大廈，又叫遮打堂。

## 沿途

* 1號：遮打堂（Chater Hall）
* 2號：殷豪閣（Yukon Court）
* 5號：芝蘭台（Botanic Terrace）
* 7號：明珠台（Pearl Garden）
* 8號：麗豪閣（Tycoon Court）
* 9號：李園（Olympian Mansion）
* 12號：峰景大廈（Mountain View Court）
* 14號：翡翠樓（Emerald Court）
* 20號：君德閣（Conduit Tower）
* 22號：慧豪閣（Vantage Park）
* 24號：金碧閣（Cimbria Court）
* 29號：康威園（Conway Mansion）
* 30號：殷榮閣（Flourish Court）
* 33號：承德山莊（Scenecliff）
* 36號：慧明苑（Elegant Terrace）
* 39號：天匯 （39 Conduit Road）
* 39A-39F：翠錦園（Fairmont Gardens）
* 41C：海天閣（Haddon Court）
* 42號：匯豪閣（Winsome Park）
* 44A：文麗苑（Manly Mansion）
* 45號：金徽閣（Medallion Heights）
* 47號：鑑波樓（Mirror Marina）
* 49號：華庭閣（Skyview Cliff）
* 51號：年豐園（Skyline Mansion）
* 52號：駿豪閣（Valiant Park）
* 53號 : Cluny Park
* 54A-54D：彝年大廈（Yee Lin Mansion）
* 56號：殷樺花園（Blessings Garden）
* 56A：蔚華閣（Primrose Court）
* 58A-58B：富景花園（Scenic Heights）
* 62號：嘉富臺（Prosperous Height）
* 62G：帝豪閣 C座（Imperial Court）
* 64A：宜安閣（Peace Court）
* 66號：健園（King's Garden）
* 68號：華星大廈（Wah Sen Court）
* 70號：僑星大廈（Kiu Sen Court）

## 出面網頁

* 中環干德道的歷史描述
* 干德道 1 號雲石堂歷史照片
元朗天主教中學

**元朗天主教中學**（Yuen Long Catholic Secondary School），係香港新界元朗一間天主教中學。學校位於青山公路201號水邊圍邨，佔地約 4000平方米。

## 歷史
1995年創校，原本係一間技能訓練學校，2002年開始轉型為主流文法中學。

學校重視學生喺德、智、體、群、美、靈各方面發展。為配合校訓，以S.A.L.T作為學校特色。S係SCIENCE科學，A係ART體藝、L係LOVE關愛、T係TECHNOLOGY科技。

## 設施
學校不斷擴建校舍，直到而家，有三座校舍。

### 教學室
標準課室25間、輔助教室2間。

### 全電腦教室
電腦室、電腦輔助教室、微軟互動教室、語言學習室、圖像傳意室各一間。

### 特別室
綜合科學室、生物實驗室、化學實驗室、音樂室、視覺藝術室兩間、家政室兩間、設計與科技室同埋宗教室。

### 其他
會議室、訓導室、輔導室、輔導活動室、學習支援室、校園廣播電台、學生活動中心、圖書館（附休憩平台）、家長資源室、有蓋籃球場、小食部、方濟動物屋、魚菜共生系統、學生會室、健身室、升降機。

## 教師人數
2017-2018年度教師人數：55名（包括1名外籍英語教師）。所有老師都有學位資歷，其中51%擁有碩士、博士學位，16%已接受特殊教育培訓，78%有十年以上教學經驗。

## 開設科目
### 中一至中三
中國語文、英文、數學、普通話、綜合科學、生物、物理、化學、中外歷史、宗教及倫理、電腦、生活教育、地理、家政、視覺藝術、設計與科技、音樂、體育

### 中四至中六（新高中）
中國語文、英文、數學、通識、生物、物理、化學、中史、地理、世史、視覺藝術、設計與應用科技、旅遊與款待、音樂、企業會計及財務概論、倫理與宗教、生活教育、體育

## 學校活動
元朗天主教中學近年舉辦一項師生籃球賽—**元天ALL STAR**，而喺2011年特別整咗一首主題曲—**我們的主題曲**。主題曲係由謝安琪嘅「囍帖街」改，並獲得「Ban Ban Music、周博賢先生、謝安琪小姐」正式批准用呢首歌曲嚟整主題曲。

## 得到嘅獎
學校於2002年起，喺多方面有出色表現：

### 運動方面
*香港學界體育聯會元朗區中學分會2005-2006年度校際田徑比賽女子乙組跳高第一名：元朗天主教中學 - 何嘉敏。
*香港柔道總會2013 柔道總會43週年香港柔道錦標賽冠軍。

### 閱讀方面
*喺「中學生好書龍虎榜讀後感寫作比賽」，有優秀作品：高級組優秀作品入圍獎同埋高級組最優秀作品推薦獎。

### 電腦科技方面
#### 數碼媒體由我創 ~ 電腦遊戲設計比賽
*喺2008年，參加「數碼媒體由我創2008~電腦遊戲設計比賽（中學組）」，元朗天主教中學「保育特工隊之-破天荒歷險」得到冠軍同最佳遊戲角色設計獎。
*喺2009年，參加「數碼媒體由我創2009~電腦遊戲設計比賽（中學組）」，元朗天主教中學「龍之夢」得到冠軍。
*喺2010年，參加由「香港專業教育學院青衣分校 - 多媒體及互聯網科技系 主辦嘅全港中學生數碼創意比賽2010」，分別喺初中組同高中組得到獎，初中組「中華尋」優異獎、高中組「神話傳記」得到冠軍。